
AWEMainta 


Diaranson, 27 Maart 2019 


Segun Prome Minister 

E general Licence #7a a wordo otorga pa Refineria Aruba 

Esaki ta duna espacio pa cuminsa cu fase dos di refineria y trahadonan por bay bek trabou 


DESPUES di intervencion cu Gobierno di Aruba a haci cu 
autoridadnan mericano, dos siman pasa a obtene e General 
License #7a. Den e licencia aki, nan ta declara cu e refineria 
na Aruba tin e espacio pa lanta e fondonan cu tawata destina 
pa fase dos cu actualmente ta blokea pa motibo di ultimo 
sanccionnan. 

Dia 14 di maart, e General License #7 a a worde otorga bou 
peticion di Gobierno y awo e fondo por wordo lanta, pero, 
Prome Minister Evelyn Wever-Croes ta enfatisa, tin condi- 
cionnan mara na esald. Cua condicionnan na e momen- 
tonan ald ta bou discusion di Citgo pa motibo cu nan no 
kier cumpli cu e condicionnan aki. 

Office of Foreign Assets Control (OFAC), a confirma 
na Gobierno di Aruba cu e General License #7a ta 
skirbi pa Aruba por continua cu fase dos manera 
cu Gobierno a pidi y pa medio di e notanan man- 
da pa nan, a convence nan pa otorga e peticion 
haci. 


“Basa riba e informacionnan ricibi di Citgo mes, Gobierno di 
Aruba a manda e notanan pa OFAC y asina a wordo otorga 
e General License #7a”, Prome Minister a duna di conoce. 
Na e momento aki, esaki ta den man di abogadonan pa asina 
percura pa Citgo sinti e confortabilidad pa manda e placa pa 
asina e fase dos so por keda cla cu e fondonan aki. 

Prome Minister a enfatisa cu e placa aki no 
por yega den man di PDVSA, Citgo y den 
man di ningun di e personanan cu ta men- 
ciona den e lista di sanccion. 

Reunionnan ta andando cu abogadonan 
di banda di Citgo, OFAC, y pa Aruba, 
consehoronan envolvi pa pronto 
por keda cla cu tur detaye pa Aruba 
haya e placa aki y cuminsa cu fase 
dos y pone trahadonan bek na tra- 
bou. 



Lider di AVP Mike Eman 

Tin un sentido di desapunto y disgusto pa Gobernacion 


DURANTE e conferencia di prensa di AVP diamars main- 
ta, e lider di partido AVP Mike Eman a papia riba e situacion 
dificil cu e pueblo ta pasando aden. “Nos a lanta awe cu 
preocupacionnan hopi grandi, cu desaroyonan den nos pais , 
y nos ta mira un malcontento amplio bou di e pueblo y den 
tur sector di nos pais,” e lider politico a bisa. 

E1 a señala por ehempel e accion cu tabatin diamars mainta 
na hospital unda sector enfermeronan ta sinti nan mes de- 
frauda cu e falta di atencion y guia pa por percura pa un bon 
maneho na Aruba. Banda di esaki, tin e situacion reinante 
na KIA, den Cuerpo Policial, bou contractistanan chikito, 
den mundo di transporte, etc. Tur caminda ta desapunta y 
disgusta pa e falta di atencion di parti di Gobierno. No tin 
un maneho ni vision di parti di Gobernantenan pa cual e ta 
wordo sinti hasta den e problemanan social, unda no tin ni 
bishita na e barionan pa scucha kico ta preocupacion di e 
ciudadanonan. Si antes durante e bishitanan aki, ta atende 
casonan individual, problemanan individual, awo no tin at- 
encion at all pa e casonan specifico den e barionan. “Si e 
atencion, curason no t’ey, ta mira loke ta mira den e dianan 
aki, unda cu poco-poco e hendenan aki ta perde. E sentido 
di desapunto, cu ta sinti su mes totalmente defrauda pa un 


Gobierno cu no tabatin un legitimidad cla (un Gobierno 
gelapi), ta bira mas grandi.” Segun Eman, ta mas cu husto cu 
e ciudadanonan ta expresa nan mes, y ta mas cu logico cu e 
ciudadanonan ta sali pafo pa expresa nan dolornan. Tambe el 
a sinti un desapunto hopi grandi riba e ausencia di un rol di 
parti di sindicatonan cu a compromete nan mes na Goberna- 
cion, enbes di compromete nan mes na trahadonan. 

Asina tambe e politico a referi loke cu a keda publica den e 
prensa e siman aki, esta e posibel introduccion di un “Sales 
Tax” di 10% rib pueblo. Gobierno ya caba a redobla e BBO, 
causando un dolor sumamente grandi. E cifra di inflacion en- 
tre 2017 pa 2018 tabatin un aumento di 11.7% di inflacion 
riba caminda, registra door di CBS. E ta puntra con por ta 
posibel den un pais manera Aruba e pueblo ta perde mas cu 
10% di su poder di compra, y sindicatonan cu ta representa 
empleadonan no ta Sali bringa pa indexering, pa aumento di 
sueldo pa cubri e 10% di perdida di poder di compra, y tam- 
poco ta expresando nan mes riba e gobernacion. Poco-poco 
awa ta yega na nanishi di tur empleado aki na Aruba y lo 
yega momento cu nan lo bisa cu si sindicato lo no lanta para, 
como pueblo lo mester lanta para pa protege e interes di nos 
yiunan. “Y esaki ta loke ta tumando luga aworaki.” 

Falta di placa pa tin mas personal, 
ta origen di problemanan na Hospital 

A priminti hopi, pero accion ta laga di desea 



DESPUES di un incidente cu 
prensa den oranan di mainta y tam- 
be relaciona cu manifestacion di al- 
gun trahador di Hospital, den oran- 
an di merdia gerencia a convoca un 
conferencia di prensa. A cuminsa na 
disculpa nan mes, p’e incidente en 
particular cu prensa, unda a ser bisa, 
cu nan tey pa proteha nan pacien- 
tenan y mas ainda, si prensa ta subi 
un tereno priva, cu ta di Hospital. 

Despues di tur esald, Secretaria di 
Raad van Bestuur, Ester van der 
Burg, kende tabata acompaña pa dos 
specialista y pa Presidente di ABy 
Gina Maduro. 

Hecho ta cu tin hopi agresion na 
sala di Emergencia y esey sigur no ta 
aceptabel pa ningun hende. Pesey ge- 
rencia a sostene e walk-out di ayera 
mainta. 

Dr. Daryanani, Hefe di Sala di Emer- 
gencia a duna di conoce cu mas y 
mas pacientenan ta birando agresivo. 
Loke por nota e ultimo lunanan tin 
un aumento di agresion na Departa- 
mento di Emergencia, cu sa cuminsa 
den forma verbal, pero tambe el a 
cuminsa bira fisico. Y esaki ta pone 
cu nan trahadornan no ta sinti nan 
mes sigur mas pa bin traha mas. 

Diasabra ultimo, un grupo di paci- 
ente a lanta cu e personal di Depar- 
tamento di Emergencia y como cu 
esalci no ta aceptabel. Ademas e pa- 
cientenan mester por sa cu tin ora 
di espera cu por ta largo y diasabra 
esalci tabata e caso, debi n’e cantidad 
di accidente cu tabatin. 


Paden tur hende ta traha, no tin 
hende sinta pornada, manera tin 
hende ta kere. Depende e urgencia 
di bo caso, dokter ta atendebo, pero 
tin paciente tambe cu no tin nada di 
urgencia pa nan, y tog ta presenta na 
Departamento di Emergencia, enbes 
di bay Dokter di Cas. 

Pesey dr. Daryanani a haci un apela- 
cion p’esnan cu ta kere cu nan tin un 
caso di emergencia, analisa pa nan 
mes, ki urgente e ta, of warda te e 
siguiente dia pa haya atencion med- 
ico, pa cuminsa for di nan dokter di 
cas. 

PROTECCION 

Pa proteha nan trahadornan, lo bay 
pone glas duro, pa proteha nan tra- 
hadornan y lo studia pa wak con por 
minimalisa e cantidad di paciente pa 
Departamento di Emergencia. 

Lo pidi e dokternan di cas, kico nan 
por haci di nan banda, pa evita e 
fluho grandi di paciente pa Emer- 
gencia. Nan tin falta di personal, 
maslce cu Minister Dangui Oduber 
a priminti di soluciona esaki, pero te 
awe Hospital no ta sinti esaki. 


DR. CASSERES 

Dr. Casseres, Specialista Manager 
a afirma cu Hospital ta expandien- 
do, pero nan falta di personal. No 
ta awe, pero for di algun dia caba, 
a bati alarma. Pero esaki ta respon- 
sabilidad di AZV, Raad van Bestuur, 
pa tuma e decision aki. 

Dr. Casseres ainda a papia cu Min- 
ister Dangui Oduber y cu e Direc- 
tor Medico, kendenan a garantisa di 
tuma e pasonan necesario. 

Cu falta di personal, ta un secreto 
publico, y a dicidi caba pa expande 
e personal, y awor Minister Dan- 
gui Oduber a confirma di loke tuma 
esaki na su encargo. Pa lolce ta Se- 
guridad, lo discuti esaki cu Raad van 
Bestuur. 

Tambe t’asina cu e paciente mester 
ser re-educa, loke ta urgencia. Esaki 
no ta sosode den un dos tres. Y maske 
falta di personal, e no ta facil pa haya 
pa por traha e.o. na Emergencia. Na 
Hulanda tambe tin scarsedad, y Aru- 
ba no ta un excepcion. 

DESPUES di un celebracion exitoso di Dia Nacional di 
Aruba, tanto na Aruba como na Hulanda, e pregunta 
miyonario ta: Cuanto tur esaki a costa caha di Gobi- 
erno, sigur pa lolce t’e celebracion na Rotterdam e biaha 
aki. 

Maslce cu Minister Plenipotenciario a laga sa cu e ta 
paga su mes, dor di e placa cu a ser cobra. A otro perro 
con ese hueso. 

++++++++++++++++++ 

Tin un grupo di Venezolano sera na Warda nos Costa, 
pa mas di un luna y no sa pakico. Ta ser bisa cu nan 
kier a drenta Aruba ilegalmente, pero debi na seramento 
di frontera dor di Gobierno di Nicolas Maduro, ta haci 
dificil pa manda nan bek Venezuela. Pesey awor nan kier 
bay den welga di hamber. Pero hecho ta cu tin un viola- 
cion di ley internacional, pasobra nan no a viola ningun 
ley, pero ta ser priva di nan libertad. 
++++++++++++++++++ 

Mientras na Corsou, esnan cu drenta ilegal, no ta haya 
tratamento manera nan ta haya na Aruba. Na Corsou ta 
dato personal ta ser tuma di nan, pero na Aruba, nan ta 
ser deteni y priva di nan libertad. 
++++++++++++++++++++ 

Hefe di Warda nos Costa, a sali duna cara y splica lcico 
t’e maneho di Gobierno, pa cual e hendenan aki a ser 
priva di nan libertad. Si permiti tur hende drenta, a lo 
largo no tin espacio pa ningun Arubiano mas. Y mas do- 
loroso ta, cu tin Arubiano, goloso pa placa, cu kier nan 
placa pa yuda nan cu nan permiso di refugiado. Unda 
nos ta bay asina. 

+++++++++++++++++++++ 

Asina a lceda dicidi pa laga nan tur den libertad cu e 
condicion cu nan mester cumpli cu e meldings-plicht. 
Pero no a ser bisa kico lo pasa su nan no cumpli cu e 
meldings-plicht? 

++++++++++++++++++++ 

Ok awor mi cu a warda 13 aña riba un pida tereno y luna pasa 
dus 21 februari, a haña mi carta ta splica algo. 

Mi NO ta simpatisante di AVP pa nada, pero aki mi tin di 
agree cu e punto cu Benny Sevinger a trece dilanti. Dia 21 di 
februari bo ta haña un carta bay core pasobra bo tin 30 dia, 
no werkdagen, 30 dia pa roga un banco fiabo por lo menos 
150.000 si t’e mil m2 bo kier construi segun e beleid di Otmar. 


Bunita bay banco pa banco nengabo anto sin ningun 
otro lening y bisabo jammer cu ta awor cu bo tin 43 aña 
bo no ta bay make it. 
+++++++++++++++++++++ 

Conchale mare bo tabata tin 30 aña e ora si bo lo a 
make it! Como mama soltera of famia di 1 entrada ni cu 
milagro bo ta make it!! FCCA ta bisabo bin tur hende 
mester por yega na su cas pero ora bo yega nan no por 
ofrecebo e 150.000 cu Otmar a exigi. 

Bueno ponemi pensa con mi bisiña por a construi un 
cas 2 aña pasa anto? Pasobra e tempo ey cu su sueldo 
minimo e si FCCA a fia 100.000 p’el a trahe dus Otmar 
bo por coy e pida tereno ey hinke den su cos di fluit. 
+++++++++++++++++++++ 

Si ami mes no a make it, mi ta sigur cu di e 307 mi kier 
sa cu el a broma e dia na DIP durante e meeting cu nos 
cu a haña tereno. Si 25 cas wordo construi lo ta hopi 
keremi paso e ancianonan cu mi a wak y e otronan cu ta 
parce cu ta uitkering, nan ta cobra ey hamas di bo bida, 
LO MAIGE IT..... mi ta warde campaña aki 2 aña cu el a 
duna tereno el a cumpli pasobra ni 10% lo a construi cu 
e mega obstaculo cu el a pone den nos caminda! 
++++++++++++++++++++++ 

Venezuela heeft ABC-eilanden én Den Haag in de tang. 

+++++++++++++++++++++ 

E cos mas pio ta cu tabatin ningun situacion pa sanea. 
Banco Central Aruba a trece cifranan robez afo y a crea 
asina e impresion di un mega debe. Den un publicacion 
dia 8 di maart esaki a wordo treci den publicidad. CBA 
ta admiti su fout den dicho articulo. 
+++++++++++++++++++++++++ 

Awor Citgo ta den atencion atrobe debi n’e hecho cu 
Minister Presidente Evelyn Wever-Croes a logra p’e 
proyecto refineria Aruba ser inclui den e excepcion cu 
Merca a haci cu Citgo a base di medidanan contra regi- 
men Maduro. 

Un matutino a presenta prueba cu e tin motibo valido 
pa mustra cu ainda Aruba no a bandona zona di peliger 
debi n’e interes di Rusia den Citgo y e hecho cu Rusia no 
ta bandona e interes aki manera el a demostra den Corte 
na Merca na 2018. 

++++++++++++++++++ 

Presidente Juan Guaidó di Venezuela y Minister Presi- 
dente Evelyn Wever-Croes di Aruba ta heredero di un 
acuerdo sumamente peligroso p’e bienestar di pais Aru- 
ba. 

Documentonan cu a lceda produci awor ta mustra cu 
Aruba ta mara na un acuerdo legal entre pais Venezuela 
y e compania di estado di Rusia, Rosneft cu a haya 49.9 
porciento di Citgo como borg pa un debe cu regimen 
Maduro a haci. 

++++++++++++++++++++++++ 

Si lolce cu DIARIO a informa pueblo ta basa 
riba berdad y a warda e documentonan aki 
pa presenta nan awor na Aruba cu asina por 
mira cu su propio wowo lcico ta berdad of no 
ta berdad den e proyecto di Citgo. 

Citgo a ser cumpra dor di PDVSA na 1986. 
Na 2010, Presidente Hugo Chavez a dicidi cu 
e kier a bende Citgo cu el a considera mal ne- 
goshi. 

No a haya compania pa cumpra Citgo p’e prijs 
di 10 biyon dolar y Gobierno di Nicolas Mad- 
uro a dicidi di haci Citgo un borg pa debenan 
grandi cu el a haci riba tereno internacional 
na 2015. 

Pues ora Gobierno di Mike Eman a bay haci 
negoshi cu Citgo na Merca, tabata den e tem- 
po cu Maduro tabata uza Citgo pa haya placa 
riba mercado internacional. 

E decision pa no bende Citgo, pero uza e com- 
pania como borg, a cay na januari 2015 na 
Venezuela. 

++++++++++++++++++++ 

Otro mentira di EWC cu a mira lus di dia 
:Presidente di sindicato IOWUA Boy Antho- 
ny a informa cu for di fuentenan fededigno el 
a ricibi e informacion cu pa loke ta Citgo,”e 
articulo General License 7a , no ta aplicabel 
pa Citgo Aruba. Pero cu esaki ta aplicabel 
pa Citgo Merca. Esey nifica cu e embargo cu 
Merca a pone riba fondonan cu tin un rela- 
cion comercial cu companianan Venezolano 
ta lceda intacto. 

Den practica esey nifica cu e empleadonan cu 
recientemente a ser manda cas ainda no por 
reanuda trabao. 

+++++++++++++++++++++++ 
Tambe Boy Anthony a reuni diabierne ultimo 
cu RDA y eynan mescos cu e Hefe di Human 
Resources di Citgo, a ricibi e reaccion cu nan 
no ta na altura cu a lanta e embargo concerni. 
Y a base di e informacion cu IOWUA. a ricibi, 
Boy Anthony a bisa cu e informe cu Prome 
Minister Evelyn Wever- Croes a trece den 
publicidad, siendo cu e empleadonan cu ta 
traha nu Citgo, via contratista, pronto lo por 
traha bek no ta cuadra cu e berdad. Simple- 
mente, pasobra e fondonan cu Citgo Aruba te 
pendiente di dje ta lceda blolcea te un proximi 
aviso. Segun Presidente di sindicato IOWUA, 
Boy Anthony. 

++++++++++++++++++++++++ 


IMF ta na Aruba y nan ta sostene un aumento di impuesto indi- 
recto (BTW) ta inevitabel! 

Pueblo wanta boso cartera, pasobra tin mas medida na caminda. 
+++++++++++++++++++++ 

Cuanto MENTIRA tin mas?? MEGA debe NUNCA a existi. Kico 
ta hustifica e MEDIDAnan awor? 

Den campaña di nos opositornan politico di AVP, como tambe e 
motivacion di un supervision financiero estricto y introduccion di 
medidanan manera e ‘crisisheffing’ tabata hecho cu lo tabata tin un 
debe descontrola y insostenible. 

Un di e conclusionnan mas importante di e cuentanan nacional pa 
añanan 2014-2017, publica pa Oficina Central di Estadistica, ta cu 
e ‘megadebe’ di mas di 90% di GDP; NUNCA a existi. 
+++++++++++++++++++++ 

Esalci ta un confirmacion cu e modelo economico di Gobierno an- 
terior a funciona debidamente cu a resulta den un crecemento eco- 
nomico reduciendo e impacto di e debe nacional riba nos economia. 
Loke awe sigur no te caso, segun Banco Central. Ta lcen ta gaña 
ken? 


+++++++++++++++++++++++++ 



Aruba Stevedoring Company N.V. 


VACANCY 

Instrumentation/Electrical Technician 



The Instrumentation/Electrical Technician is responsible for performing preventive and 
corrective maintenance activities on a wide variety of machines and equipment includ- 
ing all harbor cranes, forklifts, reach stackers and transportation vehicles. The Techni- 
cian also provides support to the department where necessary. 

The Technician works within the Maintenance Department and reports to the Mainte- 
nance Manager while receiving practical guidance and technical instruction from the Sr. 
Technician. 

■ Performs more complex preventive mechanical and electrical maintenance by in- 
specting equipment, adjusting or replacing necessary parts (such as electrical compo- 
nents, hydraulic systems, air/fuel systems) and specifically all electronic/electrical/in- 
strumentation equipment; 

■ Performs corrective mechanical and electrical maintenance by troubleshooting cause 
of malfunction using visual inspection and precision measuring and testing instru- 
ments; 

■ Locates and fixes faults of all electrical, mechanical, air-conditioning, hydraulic or of 
other nature and reports more complex problems to the Sr. Technician and/or the 
Maintenance Manager; 

■ Carries out work that may be considered necessary as part of the task(s) of the de- 
partment and/or of the function; 

■ Performs work as assigned by the Sr. Technician and the Maintenance Manager; 

■ The Technician has regular contact with colleagues from the Operations and Facilities 
Department on the progress of the maintenance work. The Technician exchanges and 
coordinates relevant information with these departments. 

■ Technical Education on MBO level or equivalent, preferably Electrical Engineering or 
Mechanical Engineering; 

■ Minimum of 6 years of experience in a similar function; 

■ Proficient in both electrical and mechanical systems; 

■ Good knowledge and understanding of maintenance plans; 

■ Knowledge of safety issues in the use of tools, equipment and supplies used in repair 
of all equipment; 

■ Ability to work independently and under pressure; 

■ Capacity to exercise good judgment and initiative; 

■ Good communication skills; 

■ Knowledge of Dutch, English, Spanish and Papiamento. 


Interested? 

If you recognize yourself in this profile and are interested in this position, please contact 
Mrs. Elizabeth Maduro, HR Administrator, at (297) 5822558 or send your application and resume 
to emaduro(a)astecaruba.com. Closing date for applications is April l st , 2019. 

Prome Minister Evelyn Wever-Croes ta cuestiona Boy Anthony 

## Banda di ken bo ta para? ## 


DURANTE conferencia di prensa di Go- 
bierno di Aruba dialuna mainta, Prome 
Minister Evelyn Wever-Croes a elabora riba 
e tema di Citgo y e General License #7a. 
Esalci a wordo otorga dos siman pasa despu- 
es di intervencion cu Gobierno di Aruba a 
haci cu autoridadnan MNericano, pa asina 
fase dos di refineria por cuminsa. 

Prome Minister a enfatisa cu a obtene e 
General License #7a a base di e peticion cu 
Gobierno a manda cu ta basa riba e infor- 
macionnan ricibi di Citgo mes. E notanan 
cu Gobierno di Aruba a manda pa Office of 
Foreign Assets Control (OFAC) ta basa riba 
e informacion di Citgo con nan structura 
ta hinca den otro y con e placa por yega. 
A base di esaki OFAC a tuma e decision pa 
duna Aruba un aliento temporal y parcial 
riba e sancionnan. Esalci naturalmente tin 
condicionnan mara na dje cua condicionnan 
Citgo no kier cumpli cu nan. Esalci, sinem- 
bargo, Prome Minister ta indica cu ta e parti 
huridico cu ta den man di abogadonan. 

E situacion di refineria ta hopi dificil y 
Prome Minister ta lamenta cu e licensia 
#7a a sali despues cu ya nan a retira e gran 
mayoria di trahadonan. Gobierno ta para 
banda di e trahadonan y su meta ta pa tra- 
hadonan haya nan trabou belc. Esaki ta e 
lucha y compromiso. 

Durante conferencia di prensa, Prome Min- 
ister a invita sindicato di refineria pa para 
tambe na banda di trahadonan y no vocifera 
e posicion di Citgo. 

No sali na defensa di Citgo bisando cu Citgo tin rason. Y tambe 
Prome Minister ta conseha tanto e sindicato y trahadonan, pa laga 
analisa e General License #7a y te hasta forma parti di e discusion- 
nan cu ta andando, te hasta cu OFAC cu ta habri y transparente pa 
tur discusion dirigi riba refineria di Aruba. 

Sindicato y trahado por comproba pa nan mes tambe cu e General 
License #7a ta dirigi y skirbi pa e refineria di Aruba. Pero sigur, esaki 
no ta e momento pa ripiti loke Citgo ta pensa. Esaki ta e momento 
pa e sindicato corda riba e trahado. Reaccionando riba e atakenan 
personal den direccion di Prome Minister, insinuando cu e ta gaña, 
e mandatario ta duna di conoce cu e no ta duna importancia na e 
atakenan aki. Loke si ta importante ta e trahadonan. 

“Mi pregunta na Boy Anthony, Presidente di sindicato IOWA: “Na 
banda di KEN bo ta para?”. Ami ta lucha pa e trahadonan haya nan 
trabou belc. Señor Anthony por bin para na mi banda. Pero si e ta 
scoge pa para na banda di Citgo cu no kier e trahadonan bek y ta 
yama ami gañado, esey ta lceda pa su consenshi. Ami lo sigui lucha 
pa trahadonan haya nan trabou bek. Ta importante pa e General 
License #7a wordo ehecuta pa trahadonan bin belc na trabou. Ta 
importante pa nos sigui convence Citgo cu e General License aki ta 
slcirbi pa Aruba. Y si nan no cumpli cu n’e, lo tin mas sancion ta bin 
riba nan!”, Prome Minister Evelyn Wever-Croes a duna di conoce. 

Fimnamento di acuerdo di SISSTEM: 

Aruba ta haya 13.05 miyon Euro regalo for 
di Fondo di Desaroyo Europeo pa proyecto 



DLAMARS 26 di maart 2019 ta ta un gran dia. Gabinete 
Wever-Croes a firma e acuerdo di SISSTEM, e facultad nobo na Uni- 
versidad di Aruba dirigi riba e materianan tecnico STEM (Science, 
Technology, Engineering y Mathematics) y sostenebilidad. E acto di 
firmamento a tuma luga na Universidad di Aruba. Presente tawata 
Parlamentarionan Rocco Tjon, Endy Croes y Setty Christiaans-Yar- 
zagaray Minister Xiomara Ruiz-Maduro, Minister Armando Lampe, 
Prome Minister di Aruba Evelyn Wever-Croes, Prome Minister di 
Sint Maarten Leona Marlin-Romeo, miembronan di Universidad di 
Aruba, representantenan di Union Europeo, representantenan Na- 
cionnan Uni, y otro invitadonan di Caribe entre otro. 

Entrante september nos por brinda nos studiantenan e specialisacion 
nobo aki. Aruba ta haya 13.05 miyon Euro for di Fondo di Desaroyo 
Europeo pa realisa e proyecto aki. Esaki, Prome Minister a enfatisa, 
no ta un fiansa, sino un regalo. Den hopi aña nos enseñansa no a 
haya un inversion asina grandi. 

Na e ocacion aki, Prome Minister a entrega un discurso cuminsando 
pa bisa cu ta un honor grandi pa por finalisa e acuerdo pa e facultad 
nobo aki cu ta un programa unico di e tipo aki den nos region, e 
programa SISSTEM. 

No ta un secreto cu nos tin hopi trabou pa haci riba e tereno di 
avansenan tecnologico. Pa Gobierno di Aruba ta un prioridad pa 
desaroya solucionnan innovativo cu nos pais mester pa adresa e de- 
safionan cu economia di islanan chikito ta enfrenta riba e tereno di 
gobernacion, cambio climatico, y sostenebilidad a largo plazo. Pa e 
motibo ald, Gabinete Wever-Croes ta enfoca riba inversion di inno- 
vacion pa pone e ser humano central dunando nos hendenan e her- 
ment, ekipo y recursonan necesario pa diseña solucionnan creativo 
y crece. Innovacion ta necesario pa un futuro cu ta rekeri pa nos ta 
mas resiliente pa tin un mentalidad innovativo pa acepta cambio. 


Cu esaki den mente, ta importante y nece- 
sario pa Aruba tin un facultad manera SIS- 
STEM. Cu e facultad aki tambe, nos ta kere 
firmemente cu e gab di genero cu ta existi 
den e industrianan STEM, lo wordo reduci 
na nos pais como tambe den region. Pro- 
gramanan manera SISSTEM ta necesario 
pa encurasha hende muhe pusha limitenan 
invisibel y kibra e mentalidad stereotipo 
cu mayoria biaha ta domina den e indus- 
trianan aki. P’esey ta importante pa encu- 
rasha diversidad y inclusion den e tereno 
di STEM pa di berdad obtene solucionnan 
sostenibel pa un miho desaroyo. 

Gobierno di Aruba ta trahando riba crea 
mas oportunidad den innovacion y sostene- 
bilidad pa nos hobennan y asina crea nos 
lidernan pa futuro! Pabien ta bay na Aruba 
henter cu e proyecto aki. 


apuba 

|»c<s c£i Rpurit 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 

"E momento idea pa haci negoshi" 

KvK cu sesion informat vo cu meta di crea 
mas posibilidad comercial cu Suriname 



DIABIERNA, 22 di maart 2019 Camara di Comercio 
y Industria (KvK) a organisa un biaha mas un sesion 
informativo pa un mision comercial. E biaha aki e ta- 
bata pa informa e comerciantenan local encuanto e 
posibilidadnan di haci negoshi internacional en par- 
ticular cu Suriname. 

Internationaal Ambitieus den colaboracion cu KvK a 
organisa un evento caminda a trece dilanti informa- 
cion encuanto ldco haci negoshi riba un plataforma 
internacional por haci pa bo negoshi. 

Ademas medio esaki crea e oportunidad p’e comer- 
ciante local bin den contacto cu comerciantenan di 
Hulanda y Suriname. 

UN SESIONINFORMATIYO HOPICOMPLETO 

Participacion n’e sesion informativo tabata gratis y 
den un ambiente ameno por a ricibi informacion 
balioso pa haci negoshi cu Suriname. E moderador 
p’e evento aki tabata sr. Pascal Fredrik di Internatio- 
naal Ambitieus. 

E programa a cuminsa cu un palabra di bon bini di 
Directora di KvK, sra. Sonja Velthuizen. Tambe el a 
informa e publico con KvK por yuda e empresario cu 
haci negoshi tanto local como internacional. 

Siguientemente Presidente di KvK, sr. Kawish Misier 
a conta over e importancia di haci negoshi riba niv- 
el internacional via un presentacion tocante Aruba 
Gateway’. 



Despues a pasa palabra pa sra. Zulema Dabian-Eras- 
mus di Exprodesk kende a elabora riba dicon y con 
bo mester exporta pa yuda crecemento di bo negoshi 
y con Exprodesk por yuda bo cu esey. E programa 
a sigui cu un presentacion di sr. James Ellsmoor to- 
cante energia renovabel y tambe sra. Anne Dupont 
kende a pitch su compania y producto y indica kico 
nan interes comercial ta pa haci negoshi cu Aruba. 
Pa clausura sr. Ernst Mohamed y sr. Gerard Kenson a 
comparti nan experiencia unico durante nan bishita 
na Suriname via un mision comercial. 

Na final a duna e oportunidad di tur esnan presente 
pa intercambia idea y elabora riba e posibilidadnan 
comercial cu un mision comercial cu Suriname por 
brinda pa nan negoshi via un netwerk lunch. 

CONOCE INTERNATIONAL AMBITIEUS 

Internationaal Ambitieus ta un plataforma pa haci 
negoshi entre 9 pais unda cu e idioma Hulandes ta 
wordo papia y ta forma parti di Reino Hulandes. 
Nan ta traha riba mehora e conexion entre paisnan 
y crea oportunidadnan comercial entre comercian- 
tenan di Reino. KvK ta contento di un biaha mas 
por traha cu Internationaal Ambitieus y di e forma 
aki brinda mas oportunidad na nos empresarionan 
local. 

Pa mas informacion por tuma contacto cu Interna- 
tionaal Ambitieus via info@interamb.com of bishita 
nan website www.internationaalambitieus.com. 

Mike Eman: MEP ta namora di impuesto indirecto 

Impuesto indirecto ta hopi a-social 


UDER di AVP Mike Eman den conferencia di prensa a expresa 
ta parce cu partido MEP ta namora di Sales Tax, cual a wordo 
proponi door di e organisacion internacional IME 
E impuestonan indirecto, segun e politico, tin masha punto a- 
social cun ‘e. Ta nan a bini cu BBOy awo ta papia di un salestax. 
Internacionalmente ta wordo bisa cu e impuesto mas a-social ta 
e impuestonan indirecto cu Prome Minister Wever Croes ta asina 
namora di dje, pa redobl’e of pa bini cu un version nobo un sales 
tax di 10%. Expertonan social / economico a studia con e pueblo 
ta absorba un impuesto asinay con su impacto ta riba costo di 
bida. E impuesto aki ta ca^ den e categoria di “regressive tax”. 

E ta splica cu Inkomstenbelasting ta uno progresivo. Mas placa 
un persona ta gana, e porcentahe ta subi pa cual e suma abso- 
luto cu un persona ta paga ora gana hopi mas ta den proporcion 
cu su salario cu un impuesto indirecto. Loke ta mas a-social di 
BBO, cu a wordo introduci door di MEPy aumenta aworaki cu e 
intencion pa cambie pa un sales-tax, ta un impuesto cu ta kita un 
suma mas grandi for di esnan di entrada abou compara cu esnan 
cu ta gana mas salario. Pues e tipo di impuesto aki ta pisa mas 
pa esun cu ta gana p.e. 1800 florin compara cu esun cu tin un 
salario di 5000 florin. Nan ta paga e mesun porcentahe. “P’esey 
e tipo di impuesto aki ta conduci na pobresa. P’esey ta puntra 
con por ta posibel cu den menos di un aña ta mira casonan di 
pobresa den nos pais, ta scuchando di hende cu no por paga 
nan cuentanan di utilidad, no por paga pa cuminda, schoolgeld. 
Esaki ta pasobra e Gobierno aki a logra algo cu bo ta bisa cu 
normalmente ta casi imposibel: Empobrecimento nacional, cu e 
forma con e ta aplicando redoblacion di impuestonan na Aruba, 
pero tambe a aplica e BBO riba un cantidad di otro areanan unda 
antes e no tabata wordo cobra. 

Asina hendenan ta bisa cu di repente den nan cuentanan di ban- 
co ta haya gastonan adicional. Otronan ta bisa den cuenta di se- 
guro tambe ta haya gasto adicional. Asina ta mira cu e sistema di 
impuesto aki ta conduciendo na un perdida di poder di compra 
sumamente grandi.” E lider a mustra un ilustracion di e encuesta 
unda cu a constata caida di venta cu mas di 25% registra den 
tur tienda na Aruba. Esaki ta logico, pasobra ora cu redobla un 
BBO cu ta pasa riba tres schakel, si hacie 6%, su impacto final ta 
riba 18%. Ta mir’e den e aumento dramatico di comestibles na 
Aruba. “E sistema aki di hiba un Gobernacion, aumentando bo 
gastonan mas cu 100 miyony laga pueblo paga p’e, ta causa un 
empobrecimento hopi grandi na Aruba. Esaki no ta prome biaha 
cu Gobierno di asignatura geel ta haci algo asina.” Situacion 
similar a registra na 2008 ora cu Gobierno di MEP a impone un 
cantidad di medida_y el a ilustra esaki cu un cuadro di informa- 
cion. Den esaki ta mira cu e perdida general di poder di compra 
su averahe a_yega na mas di 15.6%. 


Why is SalesTax 
Considered a Regressive Tax? 



A regressive tax is a tax that takes a larger 
percentage of income from low-income earners 
than from high-income earners. A regressive 
tax is generally a tax that is applied uniformly 
to all situations, regardless of the payer. 




A Real-World Example 


Mary Scott 
Weekly Salary: $300 
Grocery Bill: $100 
Sales Tax: $6 
Percent of Earnings: 2% 



Julie Neil 

Weekly Salary:$1500 
Grocery Bill: $100 
Sales Tax: $6 
Percent of Earnings: 


Y Budgetonderzoek a mustra cu personanan di recursonan 
minimo a perde 28% di nan poder di compra. “Esaki no ta mal 
gobernacion mas pero ta criminal. Ora cu bo ta kita mas di 25% 
di un persona cu un entrada di minimal 1000 florin.ya esaki no 
ta normal, ta hibando un Gobernacion sin ningun sentidoy sin 
ningun sentimento pa pueblo.” 

El a papia di estadisticanan cu ta mustra cu di 2001 bin ariba 
a hiba e mesun maneho aki door di MER cu a conduci na un 
inflacion halto, empobrecimento cu a causa cu na 2009 pueblo 
di Aruba a duna AVP un mandato di 12 asiento. Esaki pasobra 
den cada skina di e pais a sinti e pobresa, a sinti cu un grupito 
previlegia tabata tuma tur e beneficionan di e pais na gastonan 
di Abogado_y huurmento di edificio, mientras cu pueblo ta paga 
pa esaki via di BBO. 

E comentario di Gobierno cu mester bini cu medida pasobra 
AVP a laga debe, Eman a contesta di e siguiente forma. “Esun 
cu a laga debe den e pais aki na 2009 cu AVP a hereda, cu tur 
e careteranan di Aruba kibra, a costa hopi placa pa drecha es- 
akinan. E debe cu a laga centro di ciudad den ruina, _y a costa 
pa drecha tur nos infrastructra; e debe cu a laga pueblo den 
scuridad, pa cual mester a trece iluminacion den tur bario di 
Aruba; a laga debe cu a laga cu pa 8 aña largo no a duna em- 
pleado publico indexering, e debe ey AVP a hereda; e debe di 
onderstand trekkers cu pa 8 aña largo no a haya ahuste, AVP a 
hereda. Ta e debenan aki nos mester a paga pa duna Aruba un 
cambio di ruta. Wak rond den e pais, mira e careteranan awe cu 
tin na Aruba; wak e hospital nobo, wak e waf nobo. Esaki ta e 
debenan ey nos a hereda. Negligencia den añanan di MEP cu no 
a drecha nada den pais, pero tabata coy e placa pa famia, pago di 
Abogado, pago di huury enrikise e famia, mientras ta ta nenga 
e trahado un indexering,” Eman a bisa. 

Insecto, sushi y producto 
caduca a ser encontra 
durante control di varios 
supermercado na Playa 




0090 Q 



m 




POLIS di Oranjestad recientemente a haci un con- 
trol na diferente supermercado. E control ta pa mira 
diferente aspecto di e supermercado. Polis conhunt- 
amente cu Directie Volksgezondheid Dienst a subi 
caya pa atende cu diferente supermercado. 

Mayoria di e supermercadonan a cumpli cu regla, 
pero algun no tabata sigui e reglanan. 

Na un supermercado a bin encontra sushedad y pro- 
ductonan cu a caduca. Durante e control a sera Bo 
Wah Supermarket cu ta situa na Seroe Blanco pa 24 
ora pa higiena. 

Control lo continua na bienestar di nos comunidad 
cu ta haci compras den supermercadonan na Aruba. 


Contacts: 

Jose G. (Lito) Lacle: 
Liliana A. Rasmijn: 


5272975 jglacle@kparuba.com 
5272952 larasmijn@kparuba.com 


Hoofd Bureau van Politie 
Macuarima #65 Santa Cruz, Aruba 
Tel: (297) 527-2900 


A 


Un biaha 
mas no tin 
sentencia 

AYERA mainta, ora cu tur hende a kere cu 
porfin lo tin un sentencia den un di e caso- 
nan di Lotto y Gobierno, Huez a dicidi cu e 
no por duna sentencia ainda. 

E dia di sentencia den e caso di hoger beroep 
a bira awor dia 16 april 2019. Increibel, pero 
esaki ta di 4 biaha cu tin posponemento. 
Corte mester bin afo y splica pakico den e 
caso aki no tin veredicto ainda. 

For di ayera 26 di maart 2019 a cera e caminda di Caya 
Maguey cu ta conecta cu Caya Frere Alexius y Pi- 
tastraat pa construccion di un viaduct en conexion cu 
proyecto Watty Vos Boulevard. 

E caminda di Pitastraat unda e viaduct lo wordo con- 
strui lo no wordo cera te cu fin di april. Ta pidi automo- 
bilistanan por fabor baha velocidad riba Pitastraat. 

DOW y Mota-Engil Aruba ta pidi pueblo di Aruba y tur 
automobilista pa tene cuenta cu e desviacion riba e ruta 
menciona. 


Minister Glenbert Croes 
a reuni cu Instituto di 


Hubentud di Hulanda (NJI) 



DIFERENTE ta e estudionan y recomendacionnan cu e 
instituto aki ta dispone, riba e tereno di hobennan. 

NJI ta un instancia cu ta envolvi tambe den e taskforce di 
Reino pa loke ta educacion di mucha. Pues e instituto ald tin 
un conocimento amplio di kico ta e problematicanan cu nos 
ta encontra den nos respectivo paisnan. Den e cuadro aki cu 
Minister Glenbert Croes conhuntamente cu Sra. Sue-Ann Ras 
y e directora di Departamento di Asunto Social Sra. Glenda 
Hernandez, a reuni cu e NJI pa busca mas conseho y conoci- 
mento riba e materia aki, semper cu e fin pa por aplica e miho 
formula, pa un exito garantisa, pa nos hobennan cu ta sin tra- 
bou y/of cu a opta pa no continua cu scol. E consecuencia awe 
ta cu e desempleo bou di hobennan ta espantosamente halto. 
Consciente di esaki, e mandatario ta buscando e caminda pa 
cana, e formula di exito, pa por resolve e problematica aki cu 
Aruba ta enfrentando. 

Den un esfuerzo conhunto entre Instancianan, Gobierno di 
Aruba y e propio hobennan, nos lo logra hunto reconstrui nos 
Pais cu tanto tin mester di dje y di nos tur pa por logra esald. 

Melvin Tromp di AVP 

Rocco Tjon tabata realmente un 
prioridad robes di gobierno di AVP 



TIN un dicho na Papiamento cu ta bisa: “tin ora papel muha 
mes por corta hende” y pa sr Melvin Tromp di partido AVP, 
esaki ta aplicabel den caso di lider di fraccion di MEP den 
Parlamento, Rocco Tjon. 

“Nos tin algun dia caba cu e marionetanan di fraccion di 
MEP, wordo ordena pa habri un campaña contra di Mike 
Eman lider di partido AVP, despues cu a wordo anuncia un 
manifestacion contra medidanan di gobierno pa dia 12 di 
april proximo. 

Pa mi sorpresa mi por a scucha lider di fraccion di MEP, 
Rocco Tjong reacciona riba declaracionnan di Mike Eman, 
cuestionando e maneho di gobierno di AVP y hasta tribi di 
papia di ‘prioridadnan robes.’ 

Of all people net Rocco Tjong mester midi su expresionnan 
ya cu si e kier papia di prioridadnan, e tin cu contesta loke 
mi persona na dos ocasion a ret’e pa haci si su persona y su 
partido ta insisti pa papia tambe riba integridad, esta di pu- 
blica e decision di Corte contra su persona. 

Te na ora cu Rocco Tjong no haci esalci, su persona tambe 
tin prioridadnan robes y kier cuestiona cosnan cu e no por 
cuestiona, manera entre otro vocifera cu gobierno di AVP ta- 
batin prioridanan robes. Den esaki lo mi kier ta masha cla cu 
Rocco Tjong esta cu si tin un prioridad robes cu AVP a tuma, 
tabata na momento cu nos minister di husticia a nombra su 
persona como Director di KIA, un posicion cu el a asumi cu 
man habri, anto pa colmo for di un gobierno cu Tjong tabata 
considera di tin prioridadnan robes. 


Si e tempo ey Tjong a para duro y nenga e nombracion aki 
anto awe e por papia di prioridadnan robes pero no yama 
minister di gobierno di AVP danki pa e posibilidad aki brin- 
da, anto awe ta haci como sifuera nunca e lo tabatin algo di 
haber cu e gobierno cu e ta yama di prioridadnan robes. 

Un aña Rocco Tjong tabata director di KIA y awe e mesun 
minister di husticia cu e ta sostene como miembro di frac- 
cionnan di gabinete Wever Croes, esta Andin Bildcer, con- 
stantemente ta cuestiona e maneho cu a wordo hiba cu KIA, 
incluso loke Rocco Tjong a haci eyden. 

Manera cu el a bira miembro di parlamento pa fraccion di 
MEP, Rocco Tjong a laba man di KIA y a entrega e puesto di 
director cu a habri caminda pa gobierno nombra un director 
nobo y den esaki nos por conclui cu na final di e gobierno di 
coalicion actual, Rocco Tjong lo bay wordo nombra den un 
otro calidad sin duda. 

Ta bisto cu practicamente henter fraccion di MEP den ulti- 
mo dianan a wordo ordena pa gobierno pa trata di intimida e 
accion di dia 12 di april proximo, caminda partido AVP riba 
insistencia y peticion di hopi hende den pueblo, ta organisa 
un marcha pa salba Aruba di mas medida, ya cu mas medida 
ta na caminda. 

Gobierno actual mester di mas placa, nan mester prepara 
nan mes pa nan futuro y ta pueblo ta esun cu tin cu paga pa 
esaki sigur ora cu nos mira con gobierno ta practicamente 
sigui emplea mas hende den servicio di gobierno. 

MEP: Mike Eman ta bolbe come y lubida! 

Gabinete Henny Eman 1 

a goberna cu sosten 
di apenas 28 % di 
electorado y pa 
cual e tempo aya 
tabata hustifica un 
eleccion nobo 



TA increibel con hamber y sed pa poder por hiba urt 
lider politico manera Milce Eman - kende despues di e 
resultado di e elecciort di 2017 a traiciona su casi 8000 
votadornan dor di nenga su asiento den Parlamento - na 
un locura total ya cu awe e ta na grito atrobe y e biaha 
aki organisando hunto cu su partido AVP un manifesta- 
cion supuestamemente nacional y den cual e ta exigi pa 
un eleccion nobo y esaki despues di apenas 1 aña y mey 
cu pueblo ya a bay urna electoral. 

HISTORIA DI E 28% DI ELECTORADO 

Sinembargo e memoria di Milce Eman un biaha mas a cay 
hopi cortico ya cu historia ta comproba cu for di 1986 
nos pais a conoce 10 gobernacion di diferente signatura 
politico tanto di MEP como di AVP y 9 di e goberna- 
cionnan aki tabatin un sosten di un mayoria democrati- 
co y legitimo den Parlamento. 

Pero locual Milce Eman no ta splica pueblo ta cu e unico 
gobernacion cu cu no tabatin un sosten legitimo y demo- 
cratico tabata Gabinete Henny Eman 1 y di cual e tabata 
e consehero principal. 

Hecho ta cu di e 11 miembronan di Parlamento cu ta- 
bata sostene Gabinete Henny Eman 1 na 1987, 4 di nan 
tabata independiente, kendenan a bandona y bay cu e 
asientonan di PPA y PDA. Pues PPA y PDA cu legal- 
mente a participa na eleccion di 22 di november 1985 no 
tabata representa mas den Parlamento. Cu esaki tambe 
Gabinete Henny Eman 1 a keda cu sosten di solamente 
28% di e electorado Arubano. 


Un hecho tristo y bergonsoso den historia politico di nos 
pais! 

UN GOBIERNO DIAVP ILEGITIMO YINMORAL 

E situacion cu a surgi alci tabata sumamente anti demo- 
cratico y frustrante y ta p’esey partido MEP e tempo ey - 
despues di 1 aña y mey di existencia di Gabinete Henny 
Eman 1 - a organisa un accion di firma caminda a logra 
acumula 14578 firma cu a ser entrega na Gobernador 
Tromp caminda a exigi eleccion nobo. 

Tambe a organisa un manifestacion masal exigiendo pa 
Gabinete Henny Eman baha di inmediato y proclama 
eleccion nobo. 

Pero e Gobierno di AVP di un forma inmoral no kier a 
baha corda pa nan proclama eleccion nobo y nan a sigui 
goberna ilegalmente te cu fin di 1988 y cu pueblo despu- 
es a core cu nan den e eleccion di 6 di januari 1989. 

Awe na 2019 e situacion ta completamente otro ya cu 
nos tin un Gobierno democratico y legitimo Gabinete 
Wever-Croes forma pa MEP, POR y RED cu a haya sos- 
ten di 12 asiento solido y cual ta un situacion leu di loke 
a tuma lugar durante e gobernacion bergonsoso di AVP 
di 1986 pa 1988. 

Pues Milce Eman mester cuminsa realisa cu locual e ta 
exigiendo ta un locura total ya cu eleccion nobo no ta un 
punto di discusion n’e momento alci ya cu pueblo a papia 
idioma cla caba apenas un aña y mey pasa, segun MEP. 

Minister Xiomara Ruiz-Maduro na ocasion di celebracion di Arubadag 2019: 


Arubadag a wordo introduci como plataforma 
pa fomenta e forza di coherencia di nos pueblo 


ARUBADAG 2019 a wordo celebra en grande pa nos 
Arubianonan y tur otro persona cu kier ta den contacto cu pais 
Aruba. Minister Ruiz-Maduro ta cuminsa na manda palabra 
di pabien y gratitud na Minister Plenipotenciario Guillfred 
Besaril y su team di Arubahuis pa organisa e bunita evento 
aki den Ahoy na Rotterdam unda cu 6000 persona a haya e 
oportunidad pa celebra Dia di Himno y Bandera di Aruba na 
Hulanda. 

Sinembargo, awe nos ta disfruta y algun ta critica e celebra- 
cion di Arubadag. Pero en realidad laga nos ban gradici sr. 
Betico Croes y sr. Nelson Orlando Oduber pa nan vision pa 
crea Pais y Patria. 

Arubadag ta un evento importante pa keda den contacto cu 
Arubianonan biba na Hulanda. E ta brinda e oportunidad pa 
e Arubiano y tur otro persona cu ta interesa den Aruba bin 
hunto y lceda den contacto cu nos pais. E union aki ta necesa- 
rio pa logra conserva patria y e forza di coherencia cu nos tin 
mester como pais pa por logra nos metanan. 


Vcx>rwoord 


'Twjen Jcfwifveti. wflarb^ dkrect hen n nennge 
opgecoepen van de groce vooorectrter van de*e vienng 
v «n de Arubadag in ISedeiland. wijten de heer Betico 

Croe» 

inhet Kader v«n de ve xybemeSogen vande eet%tandi- 
ge povrtie ■ an Arufca tnmen het Koninknfk. achtte de 
AnjbMrue overtaead het noodzakeiijk om de Aru- 
t>aanse gemeenschap NedeHand over de onlwfli- 
kefangen háerm te mfetmer e n. Oe eerste mfancdbe 
taeeenkomsl vond piats in OenTbfl g 

gfifl.ugtcgn.de gcmtjafeaii 

trt dfltretfde jflar in Den Haag de vertegermoof- 
dágrtg *«n Aruba gcopend De openmg gesch*edde door 
rnqr persoort cn de hoedan>ghe«d van Oedeputeerde van A 

i^ieHcrtarrdse poutiefc. het g ee n zoais vr»j vandaag fcvmnen 
Oofc het verstrefcfcen van informataeaande Arubaanse gerr 
een van de beiflngrçke doeistelI*ngen van deze vertege 
jaarhjfcs de Arubadag oofc m ttedertand gevierd. 
^njfaadag ts rvet zomaax een feest Het heeft oofc duidetij 

- de herdenfc ing van de inauoursbr van het Arubaanse v\ 
F976: 

- udmg geven aan eigen cuJtuur. 

- het behoudei 


Nadaal 




Om het beiang v an deze doeistejfcr 
even ctferen: 

'A J heeft de Anjbaart het mateneel 
en bfcfft een sterke btndmg met he 

De duuenden Ambanen dttfasrUfk: 
se overfietd ts ook dankbaar jeg 
Roaerdam <CA R) dre oofc :n moei 
viermg «1 1 

^iaast het ;aa 
^Weriand octi verenigen in etc 
fcunnen behouden. maar 00 fc om 
ab Aruba 
DeAnjtd 

Samenstr 
De huxfcoc 


edenand te prc 

rjrh trots voefc 


1 om Aruha 


ir en samer 
•opdngeb 


toDoefc v«n 10 


arid. I 


\J 


tio Odutxr 

■jj' 


Na su inicio Arubadag tabata un plataforma pa den forma 
informal informa e comunidad Arubiano na Hulanda di e es- 
fuersonan cu ta wordo haci na Aruba, na Hulanda y den ex- 
terior pa por logra e Status Aparte pa Aruba por a bira pais. 
Nos a logra bira pais danki na e esfuersonan aki di Betico y 
Nel, politiconan visionario di nos pais. Awor ta keda na nos 
pa conserva Patria. 

Ban traha riba e union necesario pa nos por logra cada dia 
como pais. Ban ta agradicido pa e libertad y oportunidad cu 
e lucha di hopi hende, a trece pa nos. Ban haci bon uzo di e 
plataforma manera Arubadag pa crea union y fortifica nos 
forza di coherencia na bienestar di nos Pais y Patria. 

Nos ta tuma e oportunidad pa gradici sr. Nelson Orlando 
Oduber pa comparti su discurso na ocasion di 10 aña di e 
celebracion di Arubadag den cual ta relata e motibo strategico 
di e celebracion aki. E discurso a lceda publica riba Facebook 
y awe nos kier comparti esaki hunto cu e relato aki pa Pueblo 
por lesa y haya sa mas di e motibo tras di e celebracion y im- 
portancia di e celebracion di Arubadag na Hulanda. 

Gobierno ta content 

Comision Celebracion Dianan Nacional 
a desplega un excelente trabao 



YA ta un siman cu Aruba a uni pa celebra Dia di Himno 
y Bandera 2019 y ainda por scucha den pueblo e bon 
comentarionan locual a ser presenta na pueblo. Minister 
Ruiz-Maduro ta hopi contento y orguyoso pa e forma cu 
e celebracion a tuma lugar. 

Nos Dia Nacional a wordo celebra den diferente dis- 
tricto, na scolnan, clubnan deportivo y na diferente em- 
presa y compania como tambe den seno di hopi famia y 
amigo. 

Tur caminda por a sinti e amor patrio y e orguyo di nos 
pueblo pa su simbolonan cu ta Nos Himno y Nos Ban- 
dera, cual nos Libertador G.F. Betico Croes a introduci 
pa uni nos pueblo den e lucha pa nos Status Aparte. 

Minister Xiomara Ruiz-Maduro ta expresa palabranan 
di pabien y danki na esnan responsabel pa organisa e 
fiesta nacional cual ta Comision Celebracion Dianan 
Nacional, un excelente trabao desplega pa tur e even- 
tonan pero muy particular e Manifestacion Cultural cu 
a resulta grandioso y espectacular, como tambe e bunita 
ceremonia protocolar riba dia 18 di maart. 

Tabata simannan largo di planeamento, preparacion, re- 
union y ehecucion. Ambos dia tabata tin un bunita pro- 
grama hinca den otro caminda a rindi honor na nos pais 
Aruba su Himno y Bandera. 

Nos artista-, musiconan cu a sa di demostra nan talento 
y a duna e celebracionnan aki realce, honor y respet. 


Danki na tur miembro di Comision Celebracion Dianan 
Nacional, como tambe tur colaborador di diferente de- 
partamento/instancia di gobierno manera Departamen- 
to di Cultura, Departamento di Obranan Publico, Ser- 
limar, Cuerpo Policial, Departamento di Salud Publico, 
Departamento Huridico, Departamento di Finansa, De- 
partamento di Relacionnan Exterior, BID, IBIZAy otro 
instancia no-gubernamental manera Rode Kruis. Aabes 
ta gradici e companianan cu a yuda y duna un sosten 
financiero manera Setar, Utilities Aruba NY Web Aruba 
NY NV Elmar, Aruba Tourism Authority, Refineria di 
Aruba y First Caribbean International Bank. Por ultimo 
na tur medio di prensa pa nan cooperacion. 

Un biaha mas e mandatario ta gradici Comision Festival 
Folldorico Infantil y Hubenil y tambe Fundacion di Fes- 
tivalnan di Himno y Bandera y Dande pa organisa e fes- 
tival di Un Canto na Nos Himno y Bandera. Ta gradici 
tambe na e comision Poeta di Patria consisti di Depar- 
tamento di Cultura, Grupo Corector Papiamento y Arte 
di Palabra pa un tremendo evento pa organisa Aruba su 
Poeta di Patria 2019. 

Na tur cu a coopera y colabora masha danki pa haci e 
celebracion Dia di Himno y Bandera uno magnifico y 
bunita. 

Minister Xiomara Ruiz-Maduro ta gradici tambe tur co- 
lega minister y nan ministerio pa e apoyo ricibi. Aruba a 
celebra den grandi, Aruba a demostra patriotismo. 

Fundacion Family First contento di por a participa na Aruba Doet 2019 




HaClbon 



E projecto di e Fundacion pa e ocasion alci 
Fundacion Family First a logra hayainstala- 
cion di un porta pa su oficina nobo. Na mes 
momento, Fundacion Family First a organisa 
un Scavenger Hunt hunto cu e studiantenan 
di prome aña di facultad “Social Work and 
Development” di Universidad di Aruba pa 
e muchanan di Orthopedagogisch Centrum 
(OC) y Imelda Hof. 

Esaki a tuma luga den centro di cuidad y a 
termina cu un dushi cuminda na WestDeck 
Restaurant. 

“Bo por scirbi mi nomber pa mi por participa 
otro aña atrobe na e Scavenger Hunt?” - Ho- 
ben anonimo di Imelda Hof a bisa. 

“Remarkenan asina aki ta duna nos sen- 
timento di yenura pa por realisa e tipo di 
proyectonan pa nos muchanan. Tambe ekipo 
di liderazgo di OC a remarca di tabata ma- 
sha contento di por a sali hunto den union 
cu e muchanan y traha den forma di elcipo 
riba e meta di e buskeda di e asignacion duna 
durante e Scavenger Hunt. Danki na Aruba 
Doet, Universidad di Aruba y tur nos balio- 
so boluntarionan cu a haci esaki posibel.” - 
Jennie Fion Sjin Tjoe, Presidente Fundacion 
Family First. 

Parlamentario Sue-Ann Ras: 

"UNICEF Nederland a duna recomendacion 
efectivo pa ehecucion di Sociaal Crisis Plan" 


RECIENTEMENTE UNICEF Nederland na Den 
Haag a sinta na su turno cu Minister Glenbert Croes, 
Glenda Hernandez manager di proceso y ehecucion So- 
ciaal Crisis Plan (SCP) y Parlamentario Sue-Ann Ras, 
presidente di comision di supervision SCP, pa duna nan 
recomendacionnan. Esaki ta despues di e 3 dianan di re- 
union na fin di februari, tocante evaluacion di e prome 
raportahe di SCP (Sociaal Crisis Plan), unda Marlies 
Filibri, teammanager pa Cariben UNICEF tabata pre- 
sente y via social media su team na Hulanda tambe a 
presencia e reunionnan. 

COLABORACION UNICEF CU SCP 

Segun Parlamentario Ras e colaboracion aki sigur ta un 
tremendo oportunidad, ya cu asina UNICEF Nederland 
por brinda nos sosten y guia hopi mas specifico cu SCP 
p’e ta optimalmente implementa y cu meta duradero. 

“E tema di nos crisis social ta mas visibel y awor ta tribi 
di papia y señala esaki. Mi ta gradici tur media tambe, 
cu porfin ta percura pa trece e casonan preocupante 
dilanti, demostrando cu echo cu pa hopi aña a neglisha 
e parti social enormemente y cu nos tin hopi trabou pa 
haci, pa busca e solucionnan mas efectivo y duradero pa 
cada caso”, Ras a cuminsa na bisa. 

UNICEF RAPPORT 2012 

Loke ta bon pa enfatisa y recorda segun Parlamenta- 
rio Ras ta, cu for di 2011-2012 UNICEF a presenta un 
rapport traha pa OSE (Observatorio Social de Ecuador) 
basa riba e analisis di e situacion di mucha y hoben na 
Aruba. Esaki tabata un tarea cu UNICEF a duna, ya cu 
Aruba no tabata percura pa e derechonan di mucha y 
hoben ta completamente ehecuta. Un otro meta impor- 
tante tabata pa bin cu e recomendacionnan pa iniciativa 
di medida social riba termino cortico, mediano y largo 
pa mehora nan circunstancianan di bida y oportunidad. 
“Mas cu claro, mirando e magnitud di e casonan social 
di tanto aña y henter un cadena social, cu no a haya 
atencion profesional ni financiero, nos tin cu percura pa 
realisa e trabounan atrasa aki di e mihor manera posi- 
bel, pa asina implementacion y inversion di SCP ta un 
exito”, ta lolce Parlamentario Ras a indica. 



NEDERLAND 



QUICIC SCAN 2018 

For di aña pasa, un biaha mas UNICEF a bin Aruba y a 
haci un quick scan di e SCP y e biaha aki si tanto e min- 
ister, gobierno y parlamentario Sue-An Ras a percura 
pa duna atencion y ehecucion di e recomendacionnan. 
Parlamento tambe tin su trabou pa ehecuta awor, ya 
cu nan a haya e relato di prome reportahe di SCP y 
diabierna 5 di april lo tin e reunion publico, unda e 
parlamentarionan por haci tur pregunta relaciona cu e 
implementacion di SCP. “Ta door di e transparencia y 
seriedad cu Minister Glenbert Croes conhuntamente cu 
Sra. Glenda Hernandez a demostra cu SCP, Aruba a 
logra haya ayudo financiero y asistencia tecnico for di 
Gobierno di Hulanda y UNICEF respectivamente. Sin 
laga afo e excelente trabounan profesional y transpar- 
ente, cu nos profesionalnan den veld ta desplegando cu 
SCP”, Parlamentario Sue-Ann Ras a finalisa bisando. 

Monseñor na Colegio Arubano 

“COLEGIO Arubano a haya bishita di 
Monseigneur Luis Seco y Vicario pastoor 
Andres, cu a obsekia Colegio un cruz. Den 
presencia di algun studiante, directiva, per- 
sonal y rectorado Monseigneur a bendiciona 
e cruz. E mensahe di Monseigneur ta, cu tras 
di tur logro tin sacrificio y pa e hobennan 
no lubida riba papa Dios. E cruz a yega net 
den e aña den cual Colegio Arubano ta con- 
memora su di 60 aña di existencia.” 



Concierto Dominical 
## Donny Laclé ## diadomingo awor 


DIADOMINGO awor, dia 31 di maart 2019, Funda- 
cion pa Talento Musical Donny Laclé ta organisa un biaha 
mas un Concierto Dominical na Biblioteca Nacional 
Aruba den Madurostraat. 

E prome presentacion ta na encargo di Mayra Kock- 
Garrido y su cantantenan. 

Coro Femenino Cantare lo presenta un variacion di canti- 
ca y publico por gosa tambe di e bosnan bon entrena di 
e siguiente solistanan: Elizabeth Pope, Brenda Rasmijn, 
Joann Werleman, Maria Eugenia Peña, Ivirgna Hernan- 
dez y Clyde Milliard. Mayra mes lo compaña nan na 
piano. 

E siguiente parti di e programa ta den man di S col di 
Baile Pachanga cu ta forma parti di Dance Aruba Founda- 
tion, funda p’e campeonnan internacional di salsa Jan- 
ice and Oslin Kock Boeldhoudt. Franldin Kock, bailado 
y maestro di baile teatral, ta Presidente di e fundacion 
aki. Pachanga lo deleita e presentenan cu baile vibrante 
y energetico y lo converti nan sin duda den amante di 
salsa, si nan no tabata caba. 

Den e ultimo parti di e concierto dominical aki nos ta 
haya e grupo musical tipico Zonido di Antaño cu ta bou 



di direccion di Mario Kelly Jr. 

Ta invita tur bishitante fiel di Concierto Dominical y 
henter pueblo di Aruba pa ta presente dia 31 di maart, 
diadomingo awor. 

E concierto ta cuminsa exactamente 11.00 or di mainta 
y ta dura te mas o menos 13.00 or. 

Ta recomendabel pa yega tempran pa haya un bon lugar. 
Entrada ta gratis, pero semper por haci un donacion bo- 
luntario p’e fundacion por sigui yuda nos hobennan tal- 
entoso riba tereno di musica. 

Topico di ladronicia di cas tabata e punto di atencion 

Exitoso charla di prevencion 
den districto di Noord 

RECIENTEMENTE a tuma lugar na un 
charla di prevencion den e bario di Noord. 
Presenta pa Cuerpo Policial Aruba, un grupo 
grandi tabata interesa pa cu un charla di pre- 
vencion un di e tema nan importante cu a 
hala atencion tabata prevencion di ladroni- 
cia na cas. 

Un anochi yena cu pa hopi informacion y 
tips con pa preveni ladronica den cas y tam- 
be e parti di neighborhood watch. 

E grupo presenta a haci diferente pregunta y 
tabata satisfecho cu e presentacion. 

Hunto presente tabata e Polis di Bario di 
Noord. A haya un amplio splicacion kico e 
rol di un Polis di Bario ta y asina tambe por 
haci pregunta of aserca e Polis di Bario pa 
cualkier informacion of problema cu por tin. 
E personan presente a haya hopi informa- 
cion y tips valioso cu nan a keda impresiona 
pa tanto informacion di prevencion cu nan 
por haci uso di dje. 

Si abo tin interesa pa haya un presentacion 
di prevencion por tuma contacto cu nos libre- 
mente na Warda di Polis na Santa Cruz pa 
mas informacion. E ta completamente gratis 
na unda cu Departamento di Prevencion, In- 
formacion y Comunicacion di Cuerpo Poli- 
cial Aruba ta brinda na nos comunidad. 


Tin diferente tema manera: Prevencion di 
ladronicia na cas, problema di gang, Neigh- 
borhood Watch, seccion di trafico, active 
shooter y mucha mas. E charlanan ta wordo 
duna pa sr. Lito Lacle y sra. Liliana Rasmijn 
dirigi pa nos comunidad, sector priva y sec- 
tor publico. 

Entrega di un cuadra di Garibaldi 
Helder na Archivo Nacional Aruba 


DIALUNA 25 di maart 2019 Archivo Nacional tabata 
tin e placer y honor di ricibi un cuadra di e icono di Ran- 
cho y di Playa den su tempo, esta di Garibaldi Cephas 
Helder (q.e.p.d). 

Garibaldi Helder, conoci como “Ba”, a nace riba 18 di 
september 1861, e tempo ey como catibo ainda. Dos aña 
despues, riba 1 di juli 1863, cu abolicion di sclavitud den 
henter teritorio Hulandes, Garibaldi tabata un di cati- 
bonan mas jong cu a bira liber. 

Garibaldi a lanta y crece den bario di Rancho na Playa, 
y segun Wim Lampe, den su buki ta describi “Ba” como 
un figura markante den Playa, y kende tabata wordo con- 
sidera como e Cacique di Rancho. 

“Ba” tabata conoci como 
un anunciador, kende ta 
cana cu un bel den cayanan 
di Oranjestad pa anuncia 
vindishi di buriconan, con- 
fisca dor di polis y cu nan 
doñonan no a bin reclama 
nan. Tambe e tabata un cart- 
ero/postbode, lcende tabata 
parti carta den Oranjestad. 
Segun Wim Lampe, tabata 
un persona hopi confiabel y 
punctual, percurando pa e cartanan yega na tempo na 
nan destino. Pa e trabou aki gobierno tabata pag’e un 
salario chikito. 

Tambe “Ba” tabata presente den waf na momento cu bar- 
conan ta yega of ta sali, di e forma ey yuda cu transporta- 
cion di carga e.o. riba su garetia. 

Den otro relatonan na Archivo nos por a topa cu testimo- 
nio di sr. Dooi Dañe (q.e.p.d.) kende ta menciona cu den 
tempo di yobida fuerte “Ba” Helder tabata para na can- 
to di Rooi Manonchi, riba e caminda di Playa pa Santa 
Cruz, specialmente pa e carga e hendenan muhernan cu 
mester crusa e rooi bay otro banda. 



“Ba” Helder ta conoci pa su postura halto, y segun an- 
otacion di sr. Roy Richardson (q.e.p.d.) riba e cuadra en- 
trega, e lo tabata tin un haltura di 2.05 meter. 


For di otro fuente ta mustra cu en berdad Ba tabata un 
homber grandi y fuerte, pero cu tabata un di personanan 
hopi aprecia y stima den Playa. Asina e dentista sr. Dolfi 
Oduber (q.e.p.d.) tabata tin potret grandi di Ba pinta na 
su cas, mustrando asina e aprecio pa e personahe aki. 
Garibaldi Helder a fayece riba 9 di april 1939, pues casi 
80 aña pasa, ora cu un truck a alcansa na momento cu 
e tabata tumando su siesta riba e pleinchi den e bario 
di Rancho, unda awe tin Aruba Trading Company den 
Weststraat. 

Na 2008 den exposicion titula Exposicion Herencia di 
Sclavitud Aruba, a colga dos cuadra di Garibaldi Helder 
den e exposicion, pinta for di e unico potret conoci di dje. 
Cuadranan pinta for di man di Roy Richardson, kende ta 
un bisanieto di Garibaldi Helder. 

Un di cuadranan, por cierto e ultimo cuadra cu Roy a 
pinta prome cu el a fayece na 2006, el a regala na sra. 
Ruby Wilson Lyskowinsky (q.e.p.d.) riba 12 di maart 
2006. Ruby ta yiu di sra. Margot Helder Wilson Kelk- 
boom y nieta tambe di Garibaldi Helder. 

>>> 

Pues e cuadra cu a keda entrega awe, na 2008, a bolbe 
Aruba bek pa un rato y djey bolbe wordo manda Merca 
pa Ruby. Un di e deseonan di Ruby tabata pa cu despues 
di su fayecimento, e cuadra aki bolbe belc Aruba y regala 
pueblo di Aruba. Esaki a sosode riba 25 di maart ultimo, 
na Archivo Nacional, dor di yiu di Ruby, sra. Deabora 
Reynolds, y rumannan di Ruby, esta sres. Ronald Wilson 
y Ronald Kelkboom, kendenan a entrega e cuadra na hefe 
di Archivo Nacional, sr. Raymond Hernandez. Despues 
di a duna un relato cortico di kende ta “Ba” Helder, Ray- 
mond Hernandez a mustra riba e hecho cu esaki ta di 
dos pida herencia di famia Helder cu ta wordo entrega na 
Archivo Nacional. 

E prome tabata trata di e unico carta di libertad cu nos 
tin te ainda na Aruba y cu ta pertenece na sra. Anna Sta- 
cia Helder (q.e.p.d.) kende riba 1 di juni 1863 a haya su 
libertad na momento cu sclavitud a wordo aboli den e 
colonianan Hulandes. 

Anna Stacia Helder ta tanta di Garibaldi “Ba” Helder y 
como mucha muher di 11 aña a haya su libertad for di 


sclavitud na Aruba. E 
vrijbrief di Anna Stacia 
Helder ta un obsekio 
di señora Benita Dave- 
laar-Helder na Archivo 
Nacional Aruba algun 
aña atras. Señora Hel- 
der a hereda e docu- 
mento valioso aki di su tata Rafael Helder (1911-1997). 
Rafael Helder na su turno a hereda e carta di libertad di 
su tata Nicasio Helder (1879-1967), un sobrino di Anna 
Stacia Helder. 

Archivo Nacional ta manda un gradicimento grandi den 
nomber di pueblo di Aruba na famia di sra. Ruby Lyslco- 
winsky pa e bunita gesto aki y mescos na henter e famia 
succesor di e Garibaldi “Ba” Helder pa nan presencia na 
momento di e acto bunita aki. Y di biaha Archivo Nacio- 
nal Aruba kier a recorda tur esnan cu tin cualkier docu- 
mento of otro tipo di materialnan manera potret, etc. cu 
tin vinculo cu nos famianan y historia di nos pais, cu nan 
ta mas cu bonbini pa entrega esakinan na Archivo of per- 
miti nos haya un copia digital. 

Centro di cuido 
na San Nicolas 
a gosa cu Aruba 
Lions Club 



ARUBA Lions Club su banda tipico, bao 
di e direccion di Lion Rubin Ponson a pone 
ambiente, diasabra ultimo na cas di Cuido 
na San Nicolas. E banda a presenta diferente 
pieza cu a pone tur nos grandinan y personal 
di e centro move. Lions nan a percura pa cos 
di bebe y di come y tambe a baila cu nos 
grandinan. E grandi nan no por a caba di 
gaba con bon nan a pasa y e musica a trece 
bunita recuerdo cerca nan y nan ta gradici 
Aruba Lions Club pe bunita gesto aki. 

E actividad aki tabata den cuadro di e cel- 
ebracion di Himno y Bandera y e banda a 
toca na tur 3 centro. Esta na Maristella, na 
Savaneta. Na Pailjoen, na Playa y na Cas di 
Cuido na San Nicolas. Di e forma aki tambe 
a termina cu e presentacion nan pa awo aki 
na centro nan. 

Ta e intencion di e banda aki pa sigui duna 
mas presentacion nan pa e resto di e aña aki 
na otro instancianan tambe. Director di e 
banda, Lion Rubin Ponson kier a gradici tur 
integrante di e banda pa nan colaboracion y 
tambe ta gradici e centro nan pa a duna nan 
e permiso pa por deleita e grandi nan. 

Aruba Lions Club kier manda un danki di 
curason na e sponsornan y demas Lions nan 
cu a yuda realisa e proyecto aki. 

A cuminsa acepta pago pa 
registracion pa Youth Tech Event 



POR pasa na Teleshop Irausquinplein pa haci pago di e Diahuebs 28 di maart: Orario 9:00 AM - 7:00PM Tele- 
registracion na Youth Tech Event na host booth. shop Irausquinplein 


Kico bo mester trece pa e pago: 

- Copia di e registracion cu bo a ricibi via e-mail 

- Por paga cash of cu debit card 

Fecha pa haci pago ta na Teleshop : 

Diamars 26 di maart: Orario 9:00 AM - 7:00PM Tele- 
shop Irausquinplein 

Diaranson 27 di maart: Orario 9:00 AM - 7:00PM Tele- 
shop Irausquinplein 


Asina cu bo paga, bo lo ta registra pa e evento y bo 
lo ricibi un email cu e comprobante digital di e pago 
(please duna 24 pa 48 ora pa e email aki drenta). 

Si participante ta relceri asistencia adicional, por manda 
nos un email na marketing@setar.aw . 

NOTA: Mester registra via www.setar.aw PROME cu 
haci pago. Na Teleshop Irausquinplein NO ta tuma reg- 
istracion NOBO di participante. 



OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 26 Mar, 2019 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.31 

1.33 


1.35 

Zwitserse frank 
(per 100) 

CHF 

179.11 

179.83 


180.63 

Pond sterling 

GBP 

2.29 

2.34 


2.40 

Japanse yen 
(per 10.000) 

JPY 

159.89 

161.35 


162.97 

EURO 
(per 100) 

EUR 

199.78 

201.61 


203.63 

Deense kroon 
(per 100) 

DKK 

26.02 

26.74 


27.54 

Noorse kroon 
(per 100) 

NOK 

19.90 

20.62 


21.42 

Zweedse kroon 
(per 100) 

SEK 

18.30 

19.02 


19.82 

Liberty ta kumpra 87.5% késh 

Latin America ta paga US$187 mion pa 85.7% 


WILLEMSTAD. Mientras ku parlamento ta speran- 
do riba datonan konkreto di parti di gobiernu pa sa lci 
dia i pa kuantu nan lo bende tur akshon di gobiernu 
den UTS, doñonan dje kumpradó a anunsia lcu un dje 
dianan aki nan a firma e lcompra i benta di akshon. 
Segun e minister lcu tin kartera di UTS, Zita Jesus, ST- 
BNO ta finalisando e ultimo chekeonan pa chék ku tur 
lcos ta bai segun good Governance. 

Di akuerdo ku instanshanan finansiero merikano e pa- 
kete di 87.5% di akshon lcu Liberty Latin America lo 
kumpra serka UTS bal 187 mion dóler sin tene na kon- 
siderashon ku si tin debe pasobra nan lce kumpra e pak- 
ete ‘limpi’, sin ballast. 

Ayera Libertv Latin America Ltd. a anunsia ku nan tin 
un akuerdo definitivo pa lcumpra e porsentahe di ak- 
shon menshoná di UTS inlduyendo e merkado di UTS 
na Kórsou, St. Maarten, St. Martin, Boneiru, St. Barths, 
St. Eustatius i Saba. 

Latin America lo paga lcésh pe transakshon. 

Liberty Latin America no a kumpra 100% dje akshon- 
nan pasobra resto dje palcete ta den man di gobiernu 
di Sint Maarten i nan Parlamento i nan gobiernu no a 
disidi ainda si nan ta bende i pa lcual preis. 

Despues di evaluashon ekstenso, partidonan a konklui 
lcu UTS su balor komersial ta US$189 - sin debe i sin 
késh. 

E presidente di Liberty Latin America, Balan Lair, a 
indiká ku atkisishon dje pakete di akshon lo amplia e 
merkado nashonal i regional dje kompania kreando un 
plataforma pa ofresé más i mihó servisio di kalidat pa 
tur na klientenan ku awor por konta riba service di un 
kompania ku hopi variedat. 

Konsolidando nan operashonnan na Kórsou - nan ta 
doño di Llow - e empresa lo bira e operador di teleko- 
munikashon mas total i mas kompleto na Korsou ofre- 
siendo konektividat di ldase mundial na tantu usuari- 
onan di telefon di base lcomo telefon selular. 

Aparte dje infrastruktura riba tera, e kompania ta dis- 
poné di un amplio ret di kabel bou di laman. 



Dia 31 di desémber ultimo UTS tabatin un total di 
101.000 abonado di telefon fiho i 134.000 abogado di 
telefon selular mayoria di lcual ta na Korsou. 

Liberty Latin America lo paga gobiernu lcésh pe lcompra 
di akshonnan. 

Di akuerdo lcu e presidente, e dianan binidero nan ta 
ldaba nan firma bou dje akuerdo. 

lcomo lcu e kompania ta riba bolsa di balores, nan ta 
promové Kórsou komo un pais di turismo i negoshi fi- 
nansiero i komersial. 

Liberty Latin America ta aktivo den 20 pais na Amer- 
ica Latino i Karibe i ta doño di nómbernan komersial 
manera Llow i Cabletica. 

Nan ta ofresé servisio i solushon na ldientenan den 40 
merkado ne parti aki di mundu. 

Wes no a atmiti e demanda 

Mama di studiante a pidi rebaho di 
belasting pa gastu di biahe chueko 


WILLEMSTAD. Wes no a honra petishon di un se- 
ñora ku a demandá Inspektor di Belasting pa baha 6408 
florin for di e suma total riba kual e tabatin ku paga 
belasting. 

E señora tini un entrada salarial di 197.666 florin ku ta 
laba den kareda di 15.500 florin pa luna. 

Ta trata aki di un kaso di Inkomstenbelasting di aña 
2014, o sea, 5 aña pasá. 

Inspektor a ninga di redusi e suma riba kual e señora 
mester paga belasting i a konsedé un redukshon di sola- 
mente 92 florin na lugá di e 6408 florin ku e señora a 
pidi pa baha for di e suma riba lcual e tin lcu paga belast- 
ing. 

E rebaho ela pidi pasobra e suma tabata gastunan eks- 
traordinario ku ela hasi en relashon ku estudio di su yu 
na universidat di Delft. 

Aña pasá wes di belasting a tende tur parti i e siman aki 
ela duna su veredikto. 

Ela tarda pasobra e wes ku tabata trata e kaso original- 
mente no tabata mas den funshon. 

E señora tin dos yu: un ta studia na Delft i pe otro e ta 
haña kindertoeslag. 

Inspektor di belasting no a rekonosé e gastunan di estu- 
dio i tampoko e kindertoeslag pero esei tabata di menos 
importansha. 



Inspektor a ninga di redusi e suma di 6408 pasobra e 
gastu no ta pa kuenta dje señora. 

Wél e tin derecho riba un rebaho di 92 florin for di e 
suma total. 

E montante di 6408 florin ku e señora a pidi pa re- 
dusi for di su entrada ta konsisti di un biaha retour for 
di Ulanda i plalca di slcol a rason di 8.296 florin más 
640florin di gastu. 

Wes a duna e inspektor rason pasobra e suma lcu e se- 
ñora kier a deskontá tabata pa e biahe Ulanda-Korsou 
vise versa pero e no por a proba lcu ela paga e pasashi 
pasobra e muestra ku e tabatin ta bisa ku no a kompletá 
e biahe. 

O sea, ela bai pidi un oferta pe biahe, laga nan imprimi 
e ‘faktura’ pero nunlca a paga e pasashi. 


Armand Alejo kondená 
na 18 luna di prizon pa 
eksportashon di droga 

WILLEMSTAD. Den sala di korte dialuna e suidada- 
no Armand Alejo di 44 aña di edat a tende su veredikto 
despues ku 5 di desémber 2018 el a purba transportá 
423 gram di kokaina pa Ulanda. 

Den sala di korte a menshoná 735 gram brutu di ko- 
lcaina. Segun Armand Alejo su aktitut ta muestra di de- 
sesperashon ku el a konfrontá kuné pa motibunan fi- 
nansiero prekario lcu e ta den. 


Remarkabel ta ku no ta pa promé biaha ku Armand Ale- 
jo a hañ’é konfrontá lcu hustisia, na aña 2014 di Haar- 
lem pa Schiphol (Amsterdam) a gar’é ku droga. Aboga- 
do mr. Johannes ta esun ku a hiba e defensa na nomber 
di Armand Alejo i a pidi wes masha pa tene kuenta ku e 
situashon personal di su ldiente. 

Wes mr. Gruijters sinembargo ta di opinion ku den e 
lcaso aki ta trata di un residivista, lcende na mas okashon 
a kai será pa droga. 

Fiskal mr. E de Groot a demandá un kastigu di prizon di 
18 luna inkondishonal i wes a honra e petishon ei huntu 
lcu e hecho ku lo laga salca e droga for di sirkulashon pa 
keda destrui. 

TREMENDO INSIATIVA 
Dl MIN. PRES RHUGGENAATH 


WILLEM STAD - Den e matutino EXTRA di djaluna a 
sali e proposishon di minister presidént Eugene Rhugge- 
naath pa Kórsou drenta den un diálogo nashonal ku tur 
selctor, esta lcu NGOnan, ku sindikatonan i dunadónan 
di trabou, ku lidernan spiritual, ku CHATA, enfin ku un 
representashon amplio tambe di akadémikonan i pa djei 
yega na un pakto nashonal. 

Punto di salida segun e mesun informe ta pa atraves 
di e enkuentronan proponé, konkretisá un maneho kon 
ta bai atendé ku e krisis aktual. Nos ta den un krisis 
sosial, elconómiko finansiero asina teribel ku hinter e 
komunidat aki ta sintié. Nunka promé den historia nos 
no a konfrontá lcu un situashon asina negativo manera 
esun aktual ku e impakto di Venezuela ku en prinsipio 
ta e garantia di 20% di nos ekonomia, anto tambe e in- 
stabilidat rondó di refineria ku ya trahadónan a tende e 
anunsio ku ta preparando pa un shut down, lcomo tal no 
ta yega mitar di e aña aki. 

Enfin e inisiativa aki di min. Pres Eugene Rhuggenaath 
ta unu tremendo, pero no mester tin e propósito pa bini 
mesa atrobe ku e mesun medidanan tradishonal pa pasa 
den strót di pueblo. No djis lcana un trayekto huntu lcu 
stakeholders, sino hasié konsiente i ku e boluntat real 
pa sali fo’i nos problemanan. Kórsou mester ke wak selc- 
tornan nobo manera esun di agrikultura por ehémpel i 
ta dispuesto pa reforsá turismo. 

Promé lcu tur kos mester aseptá lcu Kórsou ta den e situ- 
ashon ku mester di yudansa djafó, mester pómp plaka 
den e ekonomia pa lant’é bélc pone riba pia, pasobra a 
chambuká asina tantu ku e daño di paden ta asina teri- 
bel ku práktikamente den tur sentido e isla alci a kóléps. 
Pa kolmo tin e situashon di venezolanonan ku ta hui 
fo’i nan pais i ta purba establesé alci. Mirando e gran- 
dura di e komunidat venezolano so nos gobernantenan 
ningun momento no mester balotá kiko entrada masal 
di venezolanonan lo por nifiká pa Kórsou, ki impakto 
esaki lo tin riba merkado laboral, bibienda, salubridat, 
nos seguridat en general etcetera. Ta un isla chikitu ver- 


sus un Venezuela di 30 mion alma. Rápidamente mester 
instalá aki na Kórsou kampamentunan pa kontrolá e 
situashon di venezolanonan ku ta drentando. 

Pero, tumamentu di medidanan manera subi omzetb- 
elasting (OB) di 6 pa 9 porshento i tambe akseins riba 
bebida i alkohól lo tin un snowball effect pa kaba di 
squeeze Kórsou kompletu, un inflashon devastador pe 
isla aki esei ta trese kuné. Pero pa kolmo e retraso sos- 
ial debi na e sirkunstansia di hopi aña sin kresementu 
ekonómiko i pérdémentu di trabou lcousá pa empresan- 
an lcu a sera unu tras di otro, e hecho lcu plaka no ta lora 
at all den Kórsou ta tipifiká e paralisashon total full na 
vigor den Kórsou. 

Di su mes Kórsou no por lanta para riba pia! Ya for di 
17 di séptémber 2017 eks direktor di banko di Caribe 
Eduardo “Eddie” de Kort durante un diskurso spontá- 
neo aya riba Waaigat a duna komo rekomendashon pa 
Kórsou hasi un fiansa di 500.000.000 florin pa inverti 
den drecha nos skolnan, drecha barionan, kombiná ku 
konstrukshon di kamindanan publiko lcu lo nifilcá meh- 
oransa notabel di nos infrastruktura, di manera ku Kór- 
sou kompletu lo sinti un rosea freslcu i nobo. Pues ldara- 
mente un ‘boost’ pa nos ekonomia. 

Dr. Emsley Tromp resientemente a vosiferá e mesun 
pensamentunan aki. Kolegio di Supervishon Finansiero 
(CFT) en realidat no ta nada nobo, nos tin hopi aña 
lcu CFT, ounlce bou di otro nómber i lcu otro karanan 
den front di e organisashon, pero tur basá riba e mesun 
pensamentunan. 

Mira kuantu di nos hendenan a bandoná Kórsou den 
transkurso di añanan, subiendo avion bai Ulanda, kon 
problemanan sosial a krese, e forma kon krimen a bira, 
eskalashon di armanan di kandela. Nó, nó, nó p’esei 
awor definitivamente mester siña for di nos pasado i 
skohe pa un otro direkshon lcu ta enserá rekonstruk- 
shon di e komunidat aki. Laga nos djóin e pensamen- 
tunan di minister presidént Eugene Rhuggenaath di e 
diálogo nashonal. 

Shcmnon Lacrus 
a apelá, pero a 
pérdé kaso 

WILLEMSTAD. Den pasado a yega di sentensiá 
Shannon Lacrus pa transportashon di 3 kilo di kokaina 
lcu el a transportá dia 20 di ougustus 2018 pa eksterior. 
Un kastigu di 24 luna tabata e sentensia ku a kai na 
luna di februari 2019, pero Shannon Lacrus a disidi di 
apelá e sentensia. Pa su defensa e tabatin abogado mr. V 
Awadhpersad, kende a opiná ku lo por a lcometé un fayo 
den registro di e droga. 

Outoridatnan no a registrá presis i mesora, segun aboga- 
do mr Awadhpersad, komo tal un fayo lo por a sosodé di 
manera lcu e droga lo por ta pértenesé na otro persona. 
E abogado a argumentá ampliamente den sala di korte 
lcu na momento ku a manda e droga laboratorio ADC 
no a atendé e asuntu aki debidamente i ku no mesora a 
dokumentá na lcen e kokaina alci ta pértenesé. 

Mas aleu a bini padilanti ku Shannon Lacrus no tabata 
sa ku ta trata di e kantidat di droga ei, a primintié 9000 
euro pa e trafikashon. 

Ampliamente a bini padilanti e hecho lcu Shannon La- 
crus tin yunan menor di edat ku e mester kria i el a 


Corsou I 



deklará dialuna ku lo e hasi su bést pa kumpli ku tur 
responsabilidat nesesario pa e bienestar di su yunan. 
Fiskal mr. E de Groot a reakshoná bisando ku Shannon 
Lacrus su yunan tabat’ei kaba na momentu ku el a bai 
mete ku droga, pues e por a sa adelantá den kiko e ta 
hinka su lcurpa. 

Rapórt di Reclassering a pidi pa preferiblemente duna e 
akusado aki un kastigu di trabou, ounlce ta parse lcu na 
aña 2016 ya el a keda sentensiá. Fiskal a demandá un 
kastigu di prizon di 24 luna di kua 8 luna kondishonal i 
un periodo di prueba di 3 aña. 

Wes mr. Gruijters a splika di ta tene konsiderashon ku 
e sirkunstansia personal di e akusado, pa e hecho ku e 
muchanan sin duda lo wórdu perhudiká, pero tambe e 
argumentunan ku Reclassering a trese padilanti den e 
rapórt. 

Komo tal un kastigu di prizon di 24 luna di kua 12 luna 
kondishonal i un periodo di prueba di 3 aña. 


Febicm Wawoe 
tambe ta bai 
será pa transportashon 
di kokaina 

WILLEMSTAD. E suidadano Febian Wawoe, lcende 
aktualmente ta na Ulanda, den e munisipio Eindhoven, 
su kaso a keda tratá dialuna. 

Wes a kuminsá na konstatá ku el a risibi e dagfar per- 
sonalmente, lcomo tal e kaso lo keda tratá a la estilo 
versték, pues fuera di presensia di e akusado. Abogado 
mr Johannes si tabata presente na nómber di Febian 
Wawoe, kende na luna di februari 2019 a purba subi 
Ulanda ku 540 gram di kokaina lcu tabata den un ‘rug- 


tas’ ku fondo dóbel. 

E droga tabata estilo di pasta i Febian Wawoe a ninga, 
komo tal a presentá ku rapórt di laboratorio ADC pa 
supstansiá su kulpabilidat den e kaso alci i ku sigur ta- 
bata trata di droga, esta kolcaina. 

Mas aleu a bini padilanti lcu e señora di Febian aktual- 
mente ta na estado i ku pa luna di ougustus binidero ta 
ferwagt e beibi nase. Tambe wes a konldui lcu den kaso 
di Febian Wawoe ta trata di un residivista. 

Abogado mr. Johannes a pidi wes pa tene konsiderashon 
ku su kliente, mirando su situashon finansiero prob- 
lemátiko i e hecho ku tin un yu ta bai nase. 

Wes mr. Gruijters sinembargo a bai sin mas di akuerdo 
lcu e demanda di fiskal esta un kastigu di prizon di 18 
luna di kua 9 luna kondishonal i un periodo di prueba 
di 3 aña. E situashon personal di Febian Wawoe no ta 
hustifiká ningun redukshon di kastigu, segun wes. 

Benta ku Liberty ta praktikamente kla 

Ayera ta kumpli 20 aña ku a funda UTS na notario 


WILLEMSTAD. Djamars 26 di mart 2019, ta 
rekordá e echo, ku dia 26 di mart 1999, dilanti di no- 
tario mr. Fanny Joan Fung-A-Loi a funda UTS N.V 
(United Telecommunications Services N.V) 

20 Ana pasa respektivamente señornan ingeniero Mau- 
rice Adriaéns (eks minister) i ingeniero Angel Salsbach 
(eks diputado) a firma e lantamentu ariba indiká. 

20 aña pasa na momentu di lanta UTS N.V tabatin 
250.000 akshon (kapital sosial) na rason di un mil 
(1000) florin pa kada un. Esaki ta representá un kapital 
di 250.000.000 florin. 

Mas aleu UTS N.V tin 90.000 alcshon A (antes gobiér- 
nu sentral numerá di 1 t/k 90.000) na rason di 1000 flo- 
rin pa kada un i otro 90.000 alcshon B (antes gobiérnu 
insular numerá 90.001 t/k 180.000) na rason di 1000 
florin pa kada un. 


Esaki ta representá un kapital di 180.000.000. florin. 
Palabranan di felisitashon ta bai e alctual minister en- 
kargá ku UTS N.V, gerensia, sindikato SITCOM, ak- 
tual komisariadonan, penshonadonan, elcs trahadónan i 
trahadónan di UTS NV 

Ta komprendibel, lcu e animo pa selebrá 2 dékada di 
eksistensha di UTS N.V no ta biba bou e trahadó i nan 
sindikato. 

Motibu di esaki, ta e dolónan kousá a base di retirunan 
lcu a kai durante ultimo lunanan. Tambe benta di UTS 
NV, ku (t)a wórdu bendé ku tersera persona, pa un 
montante deskonosi te ainda pa pueblo di Kórsou. 
Sinseramente Anthony Godett kende tabata presidente 
di hunta di komisario di UTS den su tempu di gloria, 
ta spera ku e benta di UTS N.V resultá na bienestar di 
Kórsou en general i en partikular e ldase trahadó. 


Pa gastunan ekstraordinario 

Maksimo ku un kontribuyente por 
dedusi na gastu ta diesmil florin 


WILLEMSTAD. E kaso dje señora ku tin yu ta stu- 
dia na Ulanda i ku kier a dedusi gastu di pasashi for di e 
montante ku e mester a paga, ta ilustrá lcu ora un hende 
ta gana un bon salario, mihó e laga un eksperto yena su 
aangifte. 

Pasobra un eksperto lo a splika e señora ku e suma 
maksimo lcu e por dedusi for di e entrada riba lcual e tin 
ku paga belasting, ta 10.000 florin pa aña. 

Loke e por dedusi pa belasting ta gastu di estudio mane- 
ra universidat, gastu di material i kómpiuter i printer i 
gastu di un biahe interinsular of internashonal pa aña. 
Por dedusi e gastunan aki solamente si e kontribuyente 
ta paga nan pero si e yu tin un beka, ta for di esaki mes- 
ter hasi e gastunan. 

Si e mayor tabata asina bon hende di paga e gastunan 
ei, ta masha bunita pero e no por dedusi nan. 


Pa un hende haña redukshon di belasting e mester pro- 
ba ku ela hasi e gastu. 

Si e kaso ta kuestionabel, semper Inspektor ta haña ra- 
son. 

Den e kaso aki e señora kier a dedusi un suma di un 
pasashi Ulanda-Korsou pero no por a proba ku ela paga 
e pasashi. 

Ela kai den trampa pasobra e prueba ku ela hiba korte 
tabata pa un ‘ticket not issued yet’. 

Pa loke ta e plaka di kolegio ku ela presenta, esaki ta- 
bata un deldarashon ku e yu ta registrá ne universidat, 
no ku ela paga. 

Inspektor a bolbe haña rason. 

Na final e señora a haña un tiki rason si pasobra wes a 
bisa Inspektor pa redusi 92 florin for di e entrada total 
ku e señora tabatin. 

Dilanti di wes Edion Roberto a 
keda kla ku kastigu di trabou 


WILLEM STAD . Den sala di lcorte dialuna Edion 
Roberto di 19 aña di edat a hasi komo si fuera poseshon 
di mariwana na Boneiru lo no por ta un akto kastigabel. 
Ta bon konosi ku outoridatnan ulandes masha tempu ta 
trata poseshon di mariwana ku hopi fleksibilidat. 

Edion Roberto a biaha pa Boneiru na februari 2019 ku 
100 gram di mariwana den su poder. 

E di ku wes ku e mariwana ku e tabatin huntu kuné ta 
unikamente pa uzo propio. 

Den e kaso aki ta trata di un firstoffender. Wes a puntr’é 
lcu e ta konsiente lcu poseshon di mariwana, respektiva- 
mente eksportashon di droga ta kastigabel. E1 a bisa ku 
ta mariwana pa uzo propio i lcu e ta uza e mariwana sino 
e ta sinti su mes nervioso. 

E akusado aki ta biba na kas di su mayornan, no tin yu 
pa kria i no tin ningun pasado ku hustisia. 

Wes skuchando a konldui lcu un kastigu di trabou di 



180 ora di kua 80 ora kondishonal mes ta sufisiente pa 
Edion Roberto, kombiná ku guia di Reclassering, mas 
un periodo di prueba di 3 aña. 

Ademas e desishon ta ku lo laga saka e mariwana for di 
sirkulashon. 


Ministerio Publiko ta pidi koperashon di 
publiko pa kaptura hobennan ku arma 


WILLEM STAD . Ministerio Publiko dialuna tardi a 
hasi un apelashon riba komunidat pa koperá ku polis i 
manda informashon riba identidat dje kuater hóbennan 
lcu a laga un video clip sirkulá riba ret sosial kaminda 
nan tabata hasi alarde ku arma pisá. 

Wilcént ku a pasa a aparesé un bes mas via di medionan 
sosial un videoclip. Den e videoclip, kuater hóben ta 
zuai lcu arma di kandela. 

E video aki a kousa hopi konmoshon den nos komunidat 
na unda no mester tin lugá pa arma di kandela. Arma 
nan ta wórdu buska efektivamente dor di outoridat. Ya 
tin hopi viktima kaba dor di uso di violensia. Posishon 
di arma pa lcua no tin pérmit ta prohibi. 

Pa e motibu aki, sospechosonan lo keda detené dor di 
polis i wórdu enkarselá. Pa poseshon di un arma di lcan- 
dela tin un kastigu di 18 luna. Pa regla, wes ta duna un 


kastigu inkondishonal. 

Dos di e hóbennan lcu a aparesé den e video ta enkarse- 
lá, hustamente pa posishon di arma ilegal. Nan lo mes- 
ter hustifiká nan mes serka wes. Ta hasiendo un investi- 
gashon na e dos otro hóbennan ku te ainda ta deskonosi. 

Si bo tin informashon tokante e hóbennan aki nos 
ta suplika pa tuma kontakto ku polis via 917 óf via e 
number anónimo 108. 

Na momentu lcu imágennan shocldng wórdu distribui 
via internét, Ministerio Publiko ta konta ku koperashon 
di publiko. 

Riba internét no ta eksisti anonimidat, sigur no na Kór- 
sou pero huntu nos por hasi nos komunidat mas seif, 
esei ta den bo interes tambe! 

Bo tambe yuda! 

La Fama Damas ta logra kibra invicto 
di Britannia cu victoria minimo 


DIALUNA anochi e campeonato division di Damas a conti- 
nua cu e candeloso encuentro entre Britannia y e ekipo di La 
Fama cual wega a bira un gran espectaculo sin duda algun. 
Cu gol di e centro delantero Yenhifer Reyes den e minuut- 
nan inicial e ekipo di La Fama ta bin logra un triunfo di 1 -0 
y de paso propina e ekipo di Britannia su prome derota di 
campeonato lagando e ekipo di RCA como e unico ekipo cu 
no a perde un wega e campeonato actual. 

Ambos ekipo a subi tereno ya clasifica y un ekipo di La 
Fama cu ta sigui mehora su wega den di dos buelta di e 
campeonato, a percura pa un tremendo confrontacion, col- 
ma di accion na ambos banda. 

E resultado aki ta laga Bri- 
tannia cu 29 punto den 12 
wega hunga mientras cu La 
Fama ta logra acumula un 
total di 28 punto den 13 
wega hunga mientras cu 
RCA ta comanda e tabla di 
posicion cu 31 punto den 
13 wega hunga. 

La Fama a subi tereno cu 
Hadassah Kol den por- 
teria, den defensa tabtin 
Avril Maldonado, Francien 
de Windt, Nicole Garcia y 
Jill Bislip. 

Den medio campo a hun- 
ga Edriana Molina, Char- 
maine Boeldhoudt, Aje- 
sha Sweetnam, Jeyceline 
Werleman y Shadira Croes 
mientras cu Yenhifer Hun- 
tington tabata den e liña di 

atake. 

Den di dos tempo Lorraine de Cuba a drenta na luga di 
Charmaine Boekhoudt mientras cu Nikita Aexander dren- 
ta na luga di Edriana Molina. 

E wega dialuna a cuminsa cu hopi expectativa caminda La 
Fama a bira e prome ekipo pa crea situacion peligroso dilanti 
gol cu combinacion entre Yenhifer Huntington y Shadira 
Croes pero caminda e tiro a pasa bando di gol di portero 
Kock. 

Britannia a concentra su wega mas tanto tratando di pro- 
becha di e espacio tras di defensa di La Fama pero e ekipo 


di Savaneta a logra na interveni na tempo pa evita cualkier 
situacion di gol. 

Den e periodo ini- 
cial ki La Fama a crea 
basta dolor di cabes 
pa e defensa di Britan- 
nia caminda e medio 
campista Jeyceline 
Werleman, kende por 
cierto a hunga un tre- 
mendo wega e anochi 
aki, tabata combina cu 
e liña di atake mien- 
tras cu Yenhifer tabata 
fuerte den e minuut- 
nan inicial di wega 
reteniendo e bala pa 
asina otronan subi. 

Tanto Shadira Croes 
como Huntington a 
haya oportunidadnan franco di gol pero nan tironan tabata 
falta direccion y efectividad te ora cu Yenhifer Huntington 
un biaha mas ta bay laga e defensa di Britannia y e biaha aki 
si ta logra na supera e portero di Britannia y pone e ekipo di 
Savaneta den bentaha di 1-0. 

Britannia a trata di reacciona mesora buscando e gol di em- 
pate y a crea algun situacion peligroso pa gol di La Fama 
pero no a logra den anota e gol di empate mientras cu por- 
tero Koclc tabata bon para na tur momento. 

Den di dos tempo a spera un Britannia Sali y presiona loke 
a pasa tambe pero e presion a bay demasiado descontrola ca- 
minda La Fama su defensa no tabatin problema pa anticipa 
y coregi cuallder atake contrario. 

A sigui un lucha den medio campo caminda Britannia no 
por a saca su som pa crea situacionnan di gol mientras cu e 
defensa di La Fama a logra di domina cualkier situacion cu 
a presenta y caminda portero Hadassah Koclc na un ocasion 
a logra si saca un tiro cu tur hende a kere tabata gol sigur. 
Segun e minuutnan tabata pasando e presion a persisti pero 
pa falta di efectividad y creatividad Britannia no tabata 
mucho efectivo den area penal di La Fama y ora cu tabata 
falta dos minuut pa final, e ekipo di Piedra Plat a celebra e 
gol di empate pero al<d hues di liña a constata off side y e gol 
a wordo anula y asina La Fama a logra su di nuebe triunfo 
di temporada ald. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu honda pena pero conforme cu boluntad di Dios, nos 
ta anuncia fayecimento inesperadamente di nos yiu, 
ruman y omo stima 

Neal Howard 
Anthony Wester 

Cariñosamente yama: 

“Neal, Evil Joker69, Momoneal, Chavo” 

"23-11-1988 - |19-03-2019 

Na nomber di su: 

Mayornan: Henry Piétro y Maria Ignes Wester-Dirksen 
Ruman stima: Visiana (Chichi) Wester 

Unico sobrino stima manera yiu: 

Quillan Inocencia 

Prometida stima: Theresita B. Tromp 
Big brother: Elton Henriquez 
Small sis: Janeska (Nekka) Giron 
Amigo stima: Luwshjden (Lulu) Cruz 

Welo y wela: Sr Basilio (Bas) Wester y 
Ruperta (Betty) Wester-Maduro 

Tantay omonan: 

Victor y Ines Dirksen y famia 
Linda Dirksen y famia 
Stella y Augusto Geerman y famia 
Olivia y Michael Willems y famia 
Rudolfo (Rudy) Wester 
Cindo (Ando) Wester y yiunan 
Jahaira Caster y famia 
Tanta y omonan grandi 

Dos ihanan: Myloanne Caster, Quillan Inocencia 

Padrino y Madrina: 

Victor Dirksen 
Linda Dirksen 

Enrique y Carolina Saint Pasteur 
Julian Boekhoudt 
Prima y primonan 
Amigonan di cas: Danny, Does 
Coleganan di Access Security 

Famia: Wester, Dirksen, Inocencia, Tromp, Koolman, 
Maduro, Dubero, Caster, Werleman, Geerman, Willems, 
Gomez, Henriquez, Boekhoudt, Mejia, Richardson, 
Figaroa, Thiel, Kock, Winklaar, Arends, Hernandis 

Acto di entiero ta tuma lugar diaranson 27 di maart 
2019. Neal lo ta reposa na misa Inmaculada Concep- 
cion na Sta. Cruz di 1 ’or pa 4’or pm. Despues di misa e 
acto di cremación lo ta den seno familiar. 



Antfora 

, ?UK&uiC & @ne*K4to>uf 

Haña mi falta, pero laga mi bai. 

Ma jega na final di e caminda 
Solo a baha pami. 

Mi no ke pa ningun hende yorami. 

No yora un alma cu ta liber, 

Sinti mi falta, pero no pa hopi largo. 

No desespera! 

Recorda e amor cu nos a comparti. 
Haña mi falta, pero lagami bai. 

A fayece Cristianamente, nos mama, 
wela y bisawela stima: 



Sra. Vda. Maria 
Figaroa-Farro 

Mihor conoci como”Wiwi” 

"12-12-1931 - T24-03-2019 

Na nomber di su: 

Yiunan: Elca Figaroa y yiunan 
Emanuel Figaroa na Hulanda 
Francisco y Altagracia Figaroa y famia 
Ayreen Figaroa y famia 
Rudolfo Figaroa 
Caroline Figaroa y famia 

Nieto- y nietanan: 

Jurgen 

Orestes 

Aiseline 

Aishenu 

Alexander 

Merelitza 

Jeanylitza 

Emyline 

Miliane 

Rumannan: 

Tomasa Farro 

Sra. Vda. Petra de Jongh y famia 
Sra. Vda. Felepina Tromp y famia 

Sobrina- y sobrinonan. 

Sobrino stima: Daniel Farro y famia 

Demas famia: Figaroa, Sprok, Stede, de Jongh, Tromp, 
Matos, Krosendijjk, Franken, Weiyer, Wester, Dubero, 
Farro 

Ta invita pa acto di condolencia y despedida cual lo 
tuma lugar na Aurora Funeral Home diahuebs 28 di 
maart 2019 di 9’or pa 11 ’or di mainta. Cremacion lo 
tuma lugar despues den ceno familiar. 

Disculpa nos si den nos tristesa nos por a lubida algun 
famia of conocir. 


Aufora 

- °<y 

zkto&MÇ & @ne*tt4tonq 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu hopi tristesa y cu dolor den nos curason y agrade- 
cido pa tur loke ela hasi pa nos, nos ta anuncia fayeci- 
mento di mi casa, nos tata y welo stima: 



Sr. Juancito Bregita 

"08-03-1934-T22-03-2019 

Na nomber disu: 

Casa: 

Anne Bregita-Allaries 
Yiunan: 

Emil y Monique Bregita 

Barbara y Alex Nieuwmeyer-Bregita 

Mayra Paesch 

Nieto- y nietanan: 

Stefanie, Niels, Zoey, Muzette 

Rumannan: 

TCarmen Pardo y famia 
TJani y TMaria Bregita y famia 
TMina y TRudy Dijk y famia 
Luis Bertrand Bregita y famia 
Nelly y Raymond Richardson y famia 

Sobrino- y sobrinanan na Aruba y Hulanda. 
Primo- y prmanan na Aruba, Curaçao y Hulanda. 
Cuña- v Swanan. 


Demas famia y amigonan: 

Bregita, Allaries, Nieuwmeyer, Booy, de Jong, van Kooy, 
Biersteker, Farro, Paesch, Richardson, MacJannet, 
Tromp, Dreischor, Pardo, Quandus, Dijk y demas famia 
naAruba, Curaçao, NewZealand, Hulanda, USA, 
Australia, 

Ta invita pa acto di entiero cual lo tuma lugar na Misa Sta 
Anna na Noord Diaranson 27 di maart 2019 di 9’or pa 
11 ’or di mainta, Despues lo sali pa Santana Catolico na 
Noord. 

Condolencia lo tuma lugar na Aurora Funeral Home 
diamars 26 di maart 2019 di 7’or pa 9’or di anochi, 

Disculpa nos si den nos tristesa nos pr a lubida algun 
famia of conocir. 


Lo tin un box disponibel pa un bon causa enbes di flor of 
krans. Nos kier a pidi disculpa si por a lubida un of otro 
famia den nos tristesa, Preferibel bisti alegre manera 
Neal tabata. 

Despues di entiero no ta ricibi bishita di condolencia na 
cas. 

Ta participa fayecimiento di: 



Yolanda Kok Croes 

8 november 1934 - 23 maart 2019 

Semper expresando amor 

Na nomber di su: 

Esposo: Marcel Kok 

Yiunan: Frans Kok 

Rudolph Kok 
Alexandra Kok 
Charles Croes 

Nietonan: Kyriana-Mari de Cuba 

Marcel Kok jr. 

Cuñanan/Swa: Sophia Croes Lacle y famia 
Eugene Kok y famia 
Yvonne Linsen Kok y famia 
Ans Terbraak Kok y famia 

Sobrinonan: Maria Teresa Madariaga 

Landa & Raoul Cohen Henriquez y famia 
Christa & Diego Calderon y famia 
Anchie Jansen y famia 
Rolando & Cecilia Chumaceiro y famia 
Ricardo Chumaceiro y famia 
Eugenie Kok & Bardo de Ree y famia 

Primonan, primanan y demas famia: 

Croes, Oduber, Wanopa, Arends 

Ta ricibi bishita di condolencia: 

Diabierna, 29 di maart 2019, for di 6:00 pm pa 
9:00 pm na cas, Scopetstraat 13, Ponton. 

Acto di entiero lo tuma lugar: 

Diasabra, 30 di maart 2019, pa 11:00 or di mainta 
saliendo for di cas Scopetstraat 13, Ponton. 

Oportunidad pa despedi lo ta for di 9:00 or di mainta. 

Nos ta disculpa cu despues di entiero no por ricibi 
bishita na cas. Nos ta pidi nos diculpa si nos por a 
lubida un of otro amigo den nos tristeza. 

Na lugar di flor of krans un donacion pa “Wilhelmina Kanker Fonds” 
lo ta altamente aprecia. Lo tin un box disponibel. 



'JuHencil 

De HERE is mijn herder, mij ontbreekt niets; 
Hij doet mij nederliggen in grazige weiden; 
Hij voert mij aan rustige wateren; 

Hij verkwikt mijn ziel. 

Hij leidt mij in de rechte sporen 
om zijns naams wil. 

Psalm 23: 1 -3 


r vi 


Antoinette Catharina 
Henriquez-Henstra 

*02-08-1938 - 123-03-2019 
Weduwe van Erwin Leonard Henriquez 

Namens haar: 

Kinderen: 

Aimée A. Henriquez 

Alexander en Gwendoline Henriquez-Medina 
Mireille Henriquez en Elvis Luidens 

Kleinzonen: 

Scott, Christopher, William en Luca 

Broers en zus: 

Marianne Brouwer-Henstra 
Robert Henstra 
Paul Henstra 

Schoon zusters: 

Marjorie Mansur-Henriquez 
Ellen Henriquez 

Neven en nichten in Aruba en Nederland 

Verdere familie en vrienden: Henstra, Henriquez, v.d. 
Weerden, Medina, Boekhoudt, Luidens, Brouwer, 
Dekker, Mansur, Alders, Beaujon, de Veer, Croes en 
verdere familie en bekenden. 

Gelegenheid voor condoleren en afscheid bij Royal 
Funeral Home op woensdag 27 maart van 9 tot 11 am. 

Gelieve geen rouwbeklaag aan huis. 

In plaats van bloemen of krans een donatie voor 
Wilhelmina Kanker Fonds. 


Servicio pa 
Comunidad 


'AWEMainta '5 

- - — ano ; 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 


Ambulance San Nicolas. 

584-5050 

Ambulance Sasaki. 

582-5573 

Ambulance Wayaca. 

582-1234 

Hospital. 

527-4000 

Centro Medico San Nicolas , 

, 524-8833 

SVB (AO-Ziekmelding). 

527-2782 

Servicionan 

ELMAR Storingdienst. 

. 523-7147 

SETAR Storingdienst. 

. 117 

Digicel. 

. 145 

WEB Storingdienst. 

525-4600 

Reina Beatrix Int’l Airport. 

524-2424 

Serlimar. 

584-5080 

Arugas. 

. 585-1198 

Guarda Costa. 

.913 

Funeraria 

AD Patres. 

584-2299 

Aurora. 

588-6699 

The Olive Tree. 

. 582-0000 

Fundacion 

Rode Kruis Aruba. 

. 582-2219 

FADA. 

. 583-2999 

Fundacion Respeta Mi. 

. 582-4433 

Fundacion Guia Mi. 

. 587-1677 

Muhe den Dificultad. 

583-5400 

Telefon pa Hubentud. 

. 131 

Centro Kibrahacha. 

, 588-3131 

Stichting Bloedbank. 

587-0002 

Mary Joan Foundation. 

. 588-9999 

Koningin Wilhemina Fonds .. 

. 582-0412 

Fundacion Pa Nos Muchanan. 

. 583-4247 


Cas Editorial 


Ru: 

4 Media 

I ir<>( ;• 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

'PtM&uzt *%o*nc & (fytent&tonq 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curason nos kier anuncia 
fayecimento di nos difunto stima: 



Arthur Richard Dijkhoff 

Mihor conoci como “Tuyo” 

*27-01 -1961 -124-03-2019 


Acto di entiero lo wordo anuncia despues 



ora 


£ ((nematontt 

GradjdimntQL Inyjtadon 

Pa medio di esaki yiunan y demas famia Infanzón 
Romero kier a gradici tur esnan cu a sostene y compaña 
nos durante di su enfermedad, fayecimento y entiero di 
nos estimada Mama cu nunca nos lo lubida 



Gilma Maria 
Infanzón Romero 

Un danki grandi ta bay na famia, amistades, bisiña y 
conocirnan cu semper ta para cla pa yuda nos. Na 
esnan cu a manda flor, krans, telegram y yamadanan di 
telefon, pa esnan cu a compaña nos y cu a duna nos 
sostén na e momentonan dificil. 

Un gradicimento sincero pa staff y personal di IMSAN, 
Dr. Garcia, Dr. Thuis, Lite-Life, departamento di Aduana, 
Bombero, Ibisay Aurora Funeral Flome. 

Boso atención ta un gran consuelo pa nos tur. 

Nos kier a hasi un invitación pa un santo sacrificio di 
misa pa descanso di alma di nos defunto stima diaran- 
son 27 y diahuebs 28 di maart na misa Pro Catedral San 
Francisco pa 7’or di anochi, 

Boso presencia lo ta altamente aprecia. 



om 


Çcatenal ‘r&ome $ 0ie*H4ton<t 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Lo E seka tur lágrima for di nan wowo, I morto lo no 
eksisti mas: lo no tin nada di rou, nada di yoramento, 
nada di dolo mas, pasobra tur kos di antes a pasa bai. 
Rev. 21:4 

Cu dolor na nos curason pero conforme cu 
boluntad di Señor nos ta anuncia fayecimento 
cristianamente di nos ser stima: 



Hyacintho Geerman 

Mihor conoci como “Chinto”, “Doys” of “Mochin” 

* 11 - 11-1940 - 125 - 03-2019 

Acto di condolencia y entiero lo wordo anuncia despues 


Aitfora 

S2*-—- 

‘ Çuttenai & @ne*H*ton<t 

Gradjdmento/ InyjtmiQn 

Famia Dirksz - Garcia kier a gradici boso presencia 
durante despedida di nos casa, mama, oma y ruman: 





•. / 


Nebia Dirksz Garcia (Nibia) 

Un danki di curazon tambe pa tur ayudo, oracion y 
sosten durante enfermedad di nos difunto stima. 

Alavez invitacion pa 1 sacrificio di misa diabierna 29 
maart na Misa Fatima na Dakota pa 7or anochi. 

Boso presencia lo ta altamente aprecia. 




Aujora 

^ 

ÇuHenaé *?éome & Snematonq 


“No lamenta mi morto, 
pero alegra boso di e forma cu mi a biba. 

Recorda mi, pero no den mi dianan di dolor y tristesa. 
Recordami den e tempo bon y 
felis den cual ainda mi por a hasi tur cos” 

Cu hopi tristesa nos ta participa fayecimento 
Cristianamente na Hulanda di mi inolvidable esposo, 
nos tata, atento y dedica na su yuinan, su nieto(a)nan y 
biesnietoy ruman: 



Rufo J. Henriquez 

* 18 - 12-1943 - 122 - 03-2019 

Lo anuncia fecha di 
acto di condolencia y entiero despues 

“Hopi recuerdonan bunita ta suavisa nos tristesa” 



THELORDIS 

MVU 
MVS 


WHOMSHALLIFEAR? 


THELORDIS 

INE STRON 6 HOLO 

OF MY UFE 


OFWHOME SHALLIBE AFRAID? 


PSALM27.1 

Mainta 


E unico corant GRATIS 

Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 


UKe nos riba facebooK 

Keda “up to date” ij MKe nos riba faceboo 
www.facebooK.com/awemainta 

Subi riba nos website 

www.awemainta.com 

_ 

AWEMainta completamente 

DIGITAL 

















